cyanic-selkie/wikianc huggingface dataset:
ഥേരീഗാഥ
ഭാരതീയ സാഹിത്യത്തെ വിശകലനാത്മകമായി പഠിച്ച് ഇന്ത്യൻ ലിറ്ററേച്ചർ എന്ന ഗ്രന്ഥം രചിച്ചിട്ടുള്ള വിന്റർനിറ്റ്സ് ഋഗ്വേദസൂക്തങ്ങളിലെയും കാളിദാസന്റെയും അമരുകന്റെയും കാവ്യങ്ങളിലെയും കാവ്യചാരുതയ്ക്കു സമാനമാണ് ഥേരീഗാഥയിലെ ഭാവഗീതങ്ങൾ എന്ന് അഭിപ്രായപ്പെട്ടിട്ടുണ്ട്. ബിജോയ് ചന്ദ്ര മജൂംദാർ ഥേരീഗാഥയ്ക്ക് ബംഗാളിഭാഷയിൽ പരിഭാഷ രചിച്ചിട്ടുണ്ട്. കെ.ഇ. ന്യൂമാൻ ജർമൻഭാഷയിലേക്ക് ഥേരീഗാഥ വിവർത്തനം ചെയ്തു. ശ്രീമതി റൈസ് ഡേവിഡ്സ് ഇംഗ്ലീഷിൽ സാംസ് ഒഫ് ദ് സിസ്റ്റേഴ്സ് എന്ന പേരിൽ രചിച്ച വിവർത്തനം ശ്രദ്ധേയമാണ്. ക്രിസ്തുധർമ പ്രവർത്തകരായ കന്യാസ്ത്രീകളുടെ ചിന്താധാരയുമായി ഥേരീഗാഥയുടെ രചയിതാക്കളായ ഭിക്ഷുണികളുടെ ഗാഥയെ തുലനം ചെയ്യുന്നതിന് ഈ പരിഭാഷ പ്രേരകമാകുന്നു. ബുദ്ധധർമഗ്രന്ഥങ്ങളിലൊന്നായ സംയുത്തനികായത്തിലെ ഭിക്ഖുനീസംയുത്ത എന്ന ഗ്രന്ഥത്തിലെ പ്രതിപാദ്യവും ചിത്രീകരണവും ഥേരീഗാഥയിലേതിനു സമാനമാണ്. ക്രിസ്ത്വബ്ദാരംഭത്തിനുമുമ്പ് ഭാരതത്തിൽ നിലവിലിരുന്ന സാമൂഹികക്രമത്തെ മനസ്സിലാക്കുന്നതിന് ഥേരീഗാഥയിലെ ചിത്രീകരണങ്ങൾ സഹായകമാണ്. പ്രാചീന സാഹിത്യകൃതികൾ അധികവും രാജാവിനെയും ഭരണകർത്താക്കളെയും കഥാപാത്രങ്ങളാക്കിയിരുന്നതിനാൽ അതിൽനിന്നു വ്യത്യസ്തമായി സമൂഹത്തിലെ എല്ലാ മേഖലകളിലുമുള്ള വ്യക്തികളുടെ-പ്രത്യേകിച്ചും സ്ത്രീകളുടെ-ദൈനംദിന ജീവിതപ്രശ്നങ്ങളും ക്ലേശങ്ങളും ചിത്രീകരിച്ചിട്ടുള്ള കൃതി എന്ന പ്രത്യേകത ഥേരീഗാഥയ്ക്കുണ്ട്.
വർഗ്ഗം:ബുദ്ധമതഗ്രന്ഥങ്ങൾ
നാണ്യവിള
ലഘുചിത്രം|കേരളത്തിലെ ഒരു നാണ്യ വിള കൃഷിയായ തേയിലയുടെ ഇടുക്കിയിൽ ഉള്ള ഒരു തോട്ടം
വാണിജ്യാടിസ്ഥാനത്തിൽ വൻതോതിൽ കൃഷിചെയ്യപ്പെടുന്ന വിളകളാണ് നാണ്യവിളകൾ(cash crops) ‍. വികസിത രാജ്യങ്ങളിൽ പൊതുവേ എല്ലാ കാർഷികവിളകളും ധനസമ്പാദനത്തിനുവേണ്ടി കൃഷിചെയ്യുമ്പോൾ അവികസിതരാജ്യങ്ങളിൽ ഇവ പ്രധാനമായും ധനാഗമമാർഗ്ഗമായിട്ടാണ് കരുതപ്പെടുന്നത്. കാർഷിക വ്യാവസായിക രംഗത്തും കയറ്റുമതിരംഗത്തും നാണ്യവിളകൾ അത്യധികം പ്രാധാന്യമർഹിക്കുന്നുണ്ട്. ഉഷ്ണമേഖലയിലും മിതോഷ്ണമേഖലകളിലും സ്ഥിതിചെയ്യുന്ന രാജ്യങ്ങളിൽ ചണം, കാപ്പി, കൊക്കോ, കരിമ്പ്, വാഴ, ഓറഞ്ച്, പരുത്തി എന്നിവയും ശൈത്യമേഖലകളിൽ സ്ഥിതിചെയ്യുന്ന രാജ്യങ്ങളിൽ ധാന്യവിളകൾ, എണ്ണക്കുരുക്കൾ, പച്ചക്കറികൾ എന്നിവയും നാണ്യവിളകളായി പരിഗണിക്കപ്പെടുന്നു. അമേരിക്ക പോലുള്ള വികസിതരാജ്യങ്ങളിൽ ചോളം, ‍ ഗോതമ്പ്, കഞ്ചാവ്, സോയാബീൻ എന്നിവയെയാണ് പ്രധാന നാണ്യവിളകളായി പരിഗണിക്കുന്നത്. എന്നാൽ കാപ്പി, തേയില, കമുക്, പരുത്തി, റബ്ബർ, ഏലം, കുരുമുളക്, കശുമാവ്, സോയാബീൻ മുതലായ കാർഷികവിളകളാണ് ഇന്ത്യയ്ക്ക് വിദേശനാണ്യം നേടിത്തരുന്നതിൽ പ്രധാനപങ്കുവഹിക്കുന്നത്.
കാപ്പി
നമ്മുടെ സമ്പദ്വ്യവസ്ഥയിൽ ഏറ്റവും പ്രധാന്യമർഹിക്കുന്ന നാണ്യവിളകളിൽ ഒന്നാണ് കാപ്പി. കാപ്പിച്ചെടിയുടെ ജന്മഭൂമി അറേബ്യയാണ്. 1695-ൽ ഇന്ത്യയിലാദ്യമായി കാപ്പിക്കൃഷി ആരംഭിച്ചു. 70 രാജ്യങ്ങളിൽ മാത്രമേ കാപ്പി ഉത്പാദിപ്പിക്കുന്നുള്ളുവെങ്കിലും ഏതാണ്ട് 125 രാജ്യങ്ങളിലെ ജനങ്ങൾ ഒരു പാനീയമായി കാപ്പി ഉപയോഗിച്ചുവരുന്നു. ബ്രസീൽ, അംഗോള, ഇന്ത്യ, ഇൻഡോനേഷ്യ, കെനിയ, മെക്സിക്കോ, ഉഗാണ്ട, ശ്രീലങ്ക എന്നിവയാണ് ലോകത്തെ പ്രധാന കാപ്പി ഉത്പാദകരാജ്യങ്ങൾ. ലോകത്തിലെ മൊത്തം കാപ്പിയുത്പാദനത്തിന്റെ വെറും 2 ശ.മാ.മാണ് ഇന്ത്യയുടെ സംഭാവന. കാപ്പിയുടെ കയറ്റുമതിയിൽ ഇന്ത്യ അഞ്ചാംസ്ഥാനത്താണ്. ഇന്ത്യയിൽ കർണാടകം, കേരളം, തമിഴ്നാട് തുടങ്ങിയ സംസ്ഥാനങ്ങളിലാണ് വൻതോതിൽ കാപ്പി കൃഷി ചെയ്യുന്നത്. കുറഞ്ഞ താപനിലയും ധാരാളം ജൈവാംശമടങ്ങിയ ലോംമണ്ണും കാപ്പിക്കൃഷിക്ക് അനുപേക്ഷണീയമാണ്.
തേയില
ചൈന, സിലോൺ, ജാവ, ആഫ്രിക്ക, റഷ്യ എന്നിവയാണ് തേയിലക്കൃഷിയുള്ള മുഖ്യരാഷ്ട്രങ്ങൾ. മലേഷ്യ, മൌറീഷ്യസ്, കോംഗോ, ദക്ഷിണറൊഡേഷ്യ, എത്യോപ്യ, കാമറൂൺസ്, ബ്രസീൽ, പെറു, അർജന്റീന, കൊളംബിയ, ബൊളീവ്യ, മെക്സിക്കോ, ഇറാൻ, ആസ്റ്റ്രേലിയ എന്നീ രാജ്യങ്ങളിലും തേയിലക്കൃഷി ധാരാളമായിട്ടുണ്ട്. ഇന്ത്യയിൽ അസം, പശ്ചിമബംഗാൾ, കേരളം, തമിഴ്നാട്, കർണാടകം എന്നീ സംസ്ഥാനങ്ങൾ തേയിലക്കൃഷിയിൽ മുന്നിട്ടുനിൽക്കുന്നു.
കമുക്.
ശ്രീലങ്ക, മലയ, സിംഗപ്പൂർ, തെക്കുകിഴക്കൻ ചൈന, ഇന്ത്യ എന്നീ രാജ്യങ്ങളിൽ കമുക് ധാരാളമായി കൃഷിചെയ്യുന്നു. ഉഷ്ണമേഖലാപ്രദേശങ്ങളാണ് കമുക് കൃഷിക്ക് ഏറ്റവും അനുയോജ്യം.
പരുത്തി
ഇന്നു കൃഷിചെയ്യപ്പെടുന്ന നാണ്യവിളകളിൽ ഏറ്റവും പഴക്കമുള്ള ഒന്നാണ് പരുത്തി. ലോകത്തിൽ ഏറ്റവും കൂടുതൽ പരുത്തി കൃഷിചെയ്യപ്പെടുന്നത് ഇന്ത്യയിലാണ്. പരുത്തിയുടെ മൊത്തം ആഗോള ഉത്പാദനത്തിന്റെ 30 ശ.മാ. അമേരിക്കയിൽ കേന്ദ്രീകരിച്ചിരിക്കുമ്പോൾ ഇന്ത്യ 10 ശ.മാ. മാത്രമേ ഉത്പാദിപ്പിക്കുന്നുള്ളു. മെക്സിക്കോ, ആസ്റ്റ്രേലിയ തുടങ്ങിയ രാജ്യങ്ങളിൽ പരുത്തിക്കൃഷി ധാരാളമായിട്ടുണ്ട്. കേരളത്തിൽ പരുത്തി പ്രധാനമായും കൃഷിചെയ്യുന്നത് കോഴിക്കോട്, പാലക്കാട്, തൃശ്ശൂർ എന്നീ ജില്ലകളിലാണ്. നമ്മുടെ രാജ്യത്തിന് വളരെയധികം വിദേശനാണ്യം നേടിത്തരുവാൻ ഈ നാണ്യവിളയ്ക്ക് കഴിഞ്ഞിട്ടുണ്ട്. പ്രകൃതിദത്തമായ പരുത്തി നാരുകളാണ് തുണിവ്യവസായരംഗത്തെ പ്രധാന അസംസ്കൃത വസ്തു. അമേരിക്കയാണ് അസംസ്കൃത പരുത്തിയുടെ കയറ്റുമതിയിൽ മുൻപന്തിയിൽ. 2007-ലെ കണക്കനുസരിച്ച് ചൈന 25.3 മില്യണും ഇന്ത്യ 20.5 മില്യണും അമേരിക്ക 19.2 മില്യണും, പാകിസ്താൻ 11.7 മില്യണും, ബ്രസീൽ 7.2 മില്യണും, ഉസ്ബക്കിസ്താൻ 5.5 മില്യണും ടർക്കി 3.2 മില്യണും, സിറിയ 1.2 മില്യണും കയറ്റുമതി ചെയ്യുകയുണ്ടായി.
കഞ്ചാവ്
ഇന്ത്യ, അഫ്ഗാനിസ്താൻ, പാകിസ്താൻ എന്നീ രാജ്യങ്ങളിൽ വ്യാപകമായി കൃഷിചെയ്തുവരുന്ന നാണ്യവിളയാണ് കഞ്ചാവ്. ജൈവാംശമടങ്ങിയ മണ്ണാണ് കഞ്ചാവ് കൃഷിക്ക് ഏറെ അനുയോജ്യം.
ചണം
കാർഷിക വ്യാവസായികരാജ്യങ്ങളിൽ പരുത്തികഴിഞ്ഞാൽ പ്രാധാന്യമർഹിക്കുന്ന നാരുവിളയാണ് ചണം. ഇന്ന് ഇന്ത്യയുടെ വിദേശനാണ്യസമ്പാദനത്തിൽ ചണത്തിന് സുപ്രധാനമായ പങ്കുണ്ട്. ചണം പ്രധാനമായി കൃഷിചെയ്യുന്നത് ആഫ്രിക്ക, അമേരിക്ക, ആസ്റ്റ്രേലിയ, ചൈന, ഫോർമോസ, ഇന്ത്യ, സിലോൺ, ജപ്പാൻ, മലയ, ജാവ, ഫിലിപ്പൈൻസ് എന്നീ രാജ്യങ്ങളിലെ ഉഷ്ണമേഖലാ പ്രദേശങ്ങളിലാണ്. വടക്കേ ഇന്ത്യൻ പ്രദേശങ്ങളിലാണ് ഇന്ത്യയിൽ ചണം കൃഷിചെയ്യുന്നത്. കേരളത്തിലെ ചിലഭാഗങ്ങൾ ചണക്കൃഷിക്ക് അനുയോജ്യമാണെങ്കിലും ഇത് ഇവിടെ തീരെ പ്രചാരത്തിൽ വന്നിട്ടില്ല. ചൂടും ഈർപ്പവുമുള്ള കാലാവസ്ഥയാണ് ചണക്കൃഷിക്ക് ഏറ്റവും അനുയോജ്യം.
പുകയില
പതിനേഴാം നൂറ്റാണ്ടിൽ പോർച്ചുഗീസുകാരാണ് ഇന്ത്യയിൽ പുകയില കൊണ്ടുവന്നത്. വാണിജ്യാടിസ്ഥാനത്തിൽ കൃഷിചെയ്യപ്പെടുന്ന നിക്കോട്ടിയാന ടബാക്ക, നിക്കോട്ടിയാന റസ്റ്റിക്ക എന്നിവയാണ് പ്രധാനപ്പെട്ട സ്പീഷീസുകൾ. മിക്ക ലോകരാഷ്ട്രങ്ങളിലും പുകയില കൃഷിചെയ്യുന്നുണ്ട്. അമേരിക്ക, ചൈന, ഇന്ത്യ എന്നിവയാണ് പുകയില ഉത്പാദനത്തിൽ മുൻപന്തിയിൽ നിൽക്കുന്ന രാജ്യങ്ങൾ. ബ്രസീൽ, ജപ്പാൻ, പാകിസ്താൻ, ടർക്കി, റൊഡേഷ്യ, ഈസ്റ്റിൻഡീസ് എന്നിവിടങ്ങളിലെല്ലാം പുകയില ഒരു പ്രധാനവിളയാണ്. പുകയിലക്കൃഷിചെയ്യുന്ന സ്ഥലത്തിന്റെ വിസ്തീർണത്തിലും ഉത്പാദനത്തിലും അമേരിക്കയ്ക്കാണ് ഒന്നാം സ്ഥാനം. ഇന്ത്യയിൽ പുകയിലക്കൃഷി ഏറ്റവും കൂടുതലുള്ളത് ആന്ധ്രപ്രദേശിലും ഗുജറാത്തിലുമാണെങ്കിലും ഹരിയാന, പഞ്ചാബ്, ഉത്തർപ്രദേശ്, ബിഹാർ, പശ്ചിമബംഗാൾ, അസം എന്നീ സംസ്ഥാനങ്ങളിലും ഈ ചെടി കൃഷിചെയ്യുന്നുണ്ട്. പുകയില ഒരു ഉഷ്ണമേഖലാ സസ്യമാണെങ്കിലും ഉപോഷ്ണമേഖല, ശീതോഷ്ണമേഖല എന്നിങ്ങനെ ഏതുകാലാവസ്ഥയിലും ഇത് കൃഷിചെയ്യാം. ഇന്ത്യയിൽ ഏറിയപങ്കും കൃഷിചെയ്യപ്പെടുന്ന പുകയിലയിനം ടബാക്കം സ്പീഷീസാണ്.
കൊക്കോ
തെക്കേ അമേരിക്കയിലെയും മധ്യഅമേരിക്കയിലെയും ഉഷ്ണമേഖലാ പ്രദേശങ്ങളിലെ വനാന്തരങ്ങളിലാണ് കൊക്കോയുടെ ഉദ്ഭവം. ലോകത്തിൽ ഏറ്റവും കൂടുതൽ കൊക്കോ ഉത്പാദിപ്പിക്കുന്ന രാജ്യം ആഫ്രിക്കയാണ്. അമേരിക്കയ്ക്കാണ് രണ്ടാംസ്ഥാനം. കൊക്കോയുടെ ആഗോള വാർഷിക ഉത്പാദനം ഏതാണ്ട് 15ലക്ഷം ടണ്ണാണ്. ഘാനാ, ഐവറികോസ്റ്റ്, നൈജീരിയ, ബ്രസീൽ, കൊളംമ്പിയ, ഇക്വഡോർ, മെക്സിക്കോ, വെനിസ്വേല, ഡൊമിനിക്കൻ റിപ്പബ്ലിക്ക്, ന്യൂഗിനി, ഗുജറാത്ത്, ആന്ധ്രപ്രദേശ്, ആൻഡമാൻ എന്നിവിടങ്ങളിൽ ഈ നാണ്യവിള വ്യാപകമായി കൃഷിചെയ്യുന്നു. വർഷം മുഴുവൻ മഴ ലഭിക്കുന്ന പ്രദേശമാണ് കൊക്കോ കൃഷിക്ക് ഏറ്റവും അനുയോജ്യം. കേരളത്തിൽ തിരുവനന്തപുരം, കൊല്ലം, കോട്ടയം, ഇടുക്കി, ആലപ്പുഴ, ഏറണാകുളം എന്നീ ജില്ലകളിൽ മഴയെമാത്രം ആശ്രയിച്ച് ചെറിയതോതിൽ കൊക്കോക്കൃഷി ചെയ്യുന്നുണ്ട്. ജൈവാംശം ധാരാളം അടങ്ങിയിട്ടുള്ള വളക്കൂറുള്ള മണ്ണിൽ കൊക്കോ സുലഭമായി വളരും.
വാഴ
മധ്യഅമേരിക്കയിലെ ജമൈക്ക, ഗ്വാട്ടിമാല, ഹോണ്ടുറാസ്, കോസ്റ്റാറിക്ക, പനാമ തുടങ്ങിയ രാജ്യങ്ങളിൽ വാഴ വ്യാപകമായി കൃഷിചെയ്യുന്നു. ഇന്ത്യയിൽ തമിഴ്നാട്, മഹാരാഷ്ട്ര, ഗുജറാത്ത്, അസം, ബിഹാർ തുടങ്ങിയ സംസ്ഥാനങ്ങളാണ് വാഴക്കൃഷിയിൽ മുന്നിൽ. വർഷത്തിൽ 23,37,000 ടൺ വാഴപ്പഴം ഇന്ത്യയിൽ ഉത്പാദിപ്പിക്കുന്നതായി കണക്കാക്കപ്പെടുന്നു. ലോകത്തിൽ ആകെയുത്പാദിപ്പിക്കുന്ന വാഴപ്പഴത്തിന്റെ 60 ശ.മാ. കേന്ദ്രീകരിച്ചിരിക്കുന്നത് മധ്യ അമേരിക്കയിലാണ്. ഇന്ത്യയിൽ ഉത്പാദിപ്പിക്കുന്ന വാഴപ്പഴത്തിന്റെ മുഖ്യപങ്കും ഇവിടെത്തന്നെ ഉപയോഗിക്കുന്നു. ഇന്ത്യയിൽ മുഖ്യമായും ചെറുകിടതോട്ടങ്ങളായാണ് വാഴക്കൃഷി ചെയ്യുന്നത്. രസകദളി, പൂവൻ, ചെങ്കദളി, നേന്ത്രൻ, പാളയംകോടൻ തുടങ്ങിയ ഇനങ്ങളാണ് ഇവിടെ മുഖ്യമായും കൃഷി. കേരളത്തിൽ ആകെ 10000 ഹെക്ടർ സ്ഥലത്തു ആണ്ടുതോറും നേന്ത്രവാഴക്കൃഷി നടത്തുന്നുണ്ട്.
റബ്ബർ
പ്രകൃതിദത്തമായ റബ്ബർ ഉത്പാദനത്തിൽ ഇന്ത്യയ്ക്ക് നാലാം സ്ഥാനമാണുള്ളത്. മലേഷ്യ, തായ്ലന്റ്, ഇൻഡോനേഷ്യ, ചൈന എന്നീ രാജ്യങ്ങളാണ് റബ്ബർ ഉത്പാദനത്തിൽ മുൻപന്തിയിൽ. ഫിലിപ്പൈൻസ്, വിയറ്റ്നാം, ശ്രീലങ്ക, നൈജീരിയ, ബ്രസീൽ തുടങ്ങിയ രാജ്യങ്ങളിലും റബ്ബർക്കൃഷി ധാരാളമായിട്ടുണ്ട്. ഇന്ത്യയിൽ കർണാടക, മഹാരാഷ്ട്ര, മേഘാലയ, മിസോറാം, മണിപ്പൂർ, അസം, നാഗാലാൻഡ്, ഗോവ, ഒറീസ്സ, കേരളം തുടങ്ങിയ പ്രദേശങ്ങളിലും ആൻഡമാൻ നിക്കോബാർ ദ്വീപുകളിലുമാണ് റബ്ബർക്കൃഷി വ്യാപകമായിട്ടുള്ളത്.
ഏലം
ഇന്ത്യ, ശ്രീലങ്ക, മലേഷ്യ, ഇന്തോനേഷ്യ തുടങ്ങിയ രാജ്യങ്ങളിലാണ് ഏലക്കൃഷി വ്യാപകമായിട്ടുള്ളത്. ലോകത്തിലാകെയുത്പാദിപ്പിക്കുന്ന ഏലത്തിന്റെ ഭൂരിഭാഗവും ഇന്ത്യയിൽനിന്നാണ് ലഭിക്കുന്നത്. കിഴക്കൻദിക്കിലെ ഏലത്തോട്ടം എന്നറിയപ്പെടുന്ന കേരളത്തിലെ പ്രധാന നാണ്യവിളകളിലൊന്നായ ഇത് ഒരു പ്രധാന തോട്ടവിളകൂടിയാണ്. ജൈവാംശമടങ്ങിയ മണ്ണാണ് ഇതിന്റെ കൃഷിക്ക് അനുയോജ്യം.
കുരുമുളക്
ഇന്ത്യയ്ക്ക് വിദേശനാണ്യം നേടിത്തരുന്നതിൽ സുപ്രധാന പങ്കുവഹിക്കുന്ന നാണ്യവിളയാണ് കുരുമുളക്. ഇന്ത്യൻ സംസ്ഥാനങ്ങളിൽ കേരളമാണ് കുരുമുളക് ഉത്പാദനത്തിൽ ഏറ്റവും മുന്നിൽ. കർണാടകം, തമിഴ്നാട്, പോണ്ടിച്ചേരി, ആന്ധ്രാപ്രദേശ്, ഒറീസ്സ, പശ്ചിമബംഗാൾ, അസം, ആൻഡമാൻ നിക്കോബാർ ദ്വീപുകൾ എന്നിവിടങ്ങളിൽ കുരുമുളകുകൃഷി ധാരാളമായിട്ടുണ്ട്. കേരളത്തിൽ 60,000 ഹെക്ടർ സ്ഥലത്താണ് കൃഷി. കോട്ടയം, കോഴിക്കോട്, വയനാട്, ഇടുക്കി ജില്ലകളിലാണ് കുരുമുളകുകൃഷി കേന്ദ്രീകരിച്ചിരിക്കുന്നത്. കേരളത്തിലെയും കർണാടകത്തിലെയും മലഞ്ചരിവുകളിലെ ജൈവാംശമടങ്ങിയ മണ്ണാണ് കുരുമുളക് കൃഷിക്കു ഉത്തമം.
സോയാബീനുകൾ.
ലോകരാഷ്ട്രങ്ങളിൽ ബ്രസീൽ, അർജന്റീന, പരാഗ്വേ, ചൈന, ഇന്ത്യ എന്നീ രാജ്യങ്ങളാണ് സോയാബീൻ ഉത്പാദനത്തിൽ മുന്നിൽ. ചൈന, ജപ്പാൻ, കൊറിയ തുടങ്ങിയ രാജ്യങ്ങളിലെ കാർഷിക വിളകളിൽ പ്രഥമസ്ഥാനം സോയാബീനാണ്.
ഇന്ത്യൻ സമ്പദ്വ്യവസ്ഥയെ ഭദ്രമാക്കുന്നതിൽ നാണ്യവിളകളുടെ ഉത്പാദനം, കയറ്റുമതി എന്നിവ വളരെയധികം പ്രാധാന്യമർഹിക്കുന്നുണ്ട്.
ശിഹാബുദ്ദീൻ പൊയ്ത്തുംകടവ്
മലയാളത്തിലെ ഉത്തരാധുനിക ചെറുകഥാകൃത്തുക്കളിലൊരാളാണ് ശിഹാബുദ്ദീൻ പൊയ്ത്തുംകടവ്. കവിതകളും, ലേഖനങ്ങളും, ടെലീസീരിയലുകൾക്ക് തിരക്കഥയും രചിക്കാറുണ്ട്.
ജീവിതരേഖ
1963 ഒക്ടോബർ 29-ന് കണ്ണൂർ ജില്ലയിലെ വളപട്ടണത്ത് പൊയ്ത്തും കടവിൽ ജനിച്ചു.പിതാവ് സി.പി. ഇബ്രാഹിം, മാതാവ്:ഖദീജ. ഹിദായത്തുൽ ഇസ്ലാം എൽ.പി സ്കൂൾ, രാമജയം യു.പി.സ്കൂൾ, വളപട്ടണം ഗവ.സ്കൂൾ, അഴീക്കോട് ഹൈസ്കൂൾ, ബ്രണ്ണൻ കോളേജ് എന്നിവിടങ്ങളിൽ നിന്നായി വിദ്യാഭ്യാസം. ഭാര്യ:നജ്മ. എം.കെ, മക്കൾ:റസൽ, റയ്ഹാൻ, റിയാ റസിയ, സഹീർ. യുണൈറ്റഡ് അറബ് എമിറേറ്റിലെ ദുബൈയിൽ പത്രപ്രവർത്തകനായി കുറച്ചുകാലം ജോലിനോക്കിയ ശിഹാബുദ്ദീൻ ഇപ്പോൾ ചന്ദ്രിക വാരികയുടെ പത്രാധിപരാണ്.
അദ്ദേഹത്തിന്റെ 'തിരഞ്ഞെടുത്ത കഥകൾ'ക്ക് 2007-ലെ കേരള സാഹിത്യ അക്കാഡമി അവാർഡ് ലഭിച്ചിട്ടുണ്ട്. പി. പത്മരാജൻ പുരസ്കാരം, എസ്.ബി.ടി. അവാർഡ്, അബുദാബി മലയാളി സമാജം അവാർഡ്, ശക്തി അവാർഡ് എന്നിവ നേടിയിട്ടുള്ള അദ്ദേഹത്തിന്റെ കഥകൾ വിവിധ സർവ്വകലാശാലകളിൽ പാഠപുസ്തകമായിട്ടുണ്ട്. പി.എൻ മേനോൻ സംവിധാനം നിർവഹിച്ച് ഏഷ്യാനെറ്റ് പ്രക്ഷേപണം ചെയ്ത ആദ്യ മെഗാസീരിയലുകളിലൊന്നായ "കസവി"ന്റെ തിരക്കഥ ശിഹാബുദ്ദീനാണ് എഴുതിയത്.
പഠനങ്ങൾ
.
അവലംബം
വിഭാഗം:മലയാള കഥാകൃത്തുക്കൾ വിഭാഗം:1963-ൽ ജനിച്ചവർ വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:അബുദാബി ശക്തി അവാർഡ് ജേതാക്കൾ വർഗ്ഗം:മലയാളം പത്രപ്രവർത്തകർ
അംബുജം സുരാസു
ജീവിതരേഖ
1945 - ൽ അഗസ്ത്യൻമൂഴിയിൽ അച്ചുവിന്റെയും നാണിയമ്മയുടെയും മകളായി ജനിച്ചു. പതിനെട്ടാം വയസ്സിൽ (1963) സി.എൽ. ജോസിന്റെ മകനേ നിനക്കുള്ള സമ്പാദ്യം എന്ന നാടകത്തിലാണ് ആദ്യമായി അഭിനയിച്ചത്. കെ.ടി. മുഹമ്മദിന്റെ സൃഷ്ടി എന്ന നാടകത്തിലൂടെയാണ് പ്രൊഫഷണൽ നാടകരംഗത്തെത്തിയത്. കോഴിക്കോട് സംഗമം, കലിംഗ, ചിരന്തന, നിലമ്പൂർ ബാലന്റെ കളിത്തറ തുടങ്ങിയ നാടകസംഘങ്ങളിലെല്ലാം ഇവർ പ്രവർത്തിച്ചിരുന്നു. 1980 -ൽ നാടകനടനും തിരക്കഥാകൃത്തും സംവിധായകനുമായ സുരാസുവിന്റെ ജീവിതപങ്കാളിയായി. സുരാസു-അംബുജം ദമ്പതിമാർക്ക് മക്കളില്ല.
നാടകവേദികളിലും സ്ത്രീവിമോചന പ്രവർത്തനങ്ങളിലും ഇവർ നാലു പതിറ്റാണ്ടോളം സജീവമായി പ്രവർത്തിച്ചിരുന്നു. 1997 - ൽ സുരാസുവിന്റെ മരണശേഷം അജിതയ്ക്കും അന്വേഷിക്കുമൊപ്പം സ്ത്രീവിമോചന പ്രസ്ഥാനവുമായി പ്രവർത്തിച്ചു. കൂടാതെ സാറാ ജോസഫ്, സുഗതകുമാരി എന്നിവർക്കൊപ്പവും അംബുജം പ്രവർത്തിച്ചിരുന്നു. ഇടശ്ശേരിയുടെ കൂട്ടുകൃഷി യിലാണ് (2007) അവസാനമായി അംബുജം അഭിനയിച്ചത്. ചില ചലച്ചിത്രങ്ങളിലും ഇവർ അഭിനയിച്ചിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:1945-ൽ ജനിച്ചവർ വർഗ്ഗം: 2011-ൽ മരിച്ചവർ വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ വർഗ്ഗം:ജൂലൈ 6-ന് മരിച്ചവർ
വർഗ്ഗം:മലയാളനാടകനടിമാർ വർഗ്ഗം:സംഗീത നാടക അക്കാദമി പുരസ്കാരം ലഭിച്ചവർ
ചലച്ചിത്ര സംവിധായകൻ
ചലച്ചിത്ര നിർമ്മാണ പ്രക്രിയയെ ആത്യന്തികമായി നിയന്ത്രിക്കുന്ന വ്യക്തിയാണ് ചലച്ചിത്ര സംവിധായകൻ.തിരക്കഥയ്ക്ക് ദൃശ്യരൂപം നൽകുക, ചിത്രത്തിന്റെ കലാപരമായ വശം ചിട്ടപ്പെടുത്തുക,തന്റെ കാഴ്ച്പ്പാടിനനുസൃതമായി സാങ്കേതിക പ്രവർത്തകർക്കും അഭിനേതാക്കൾക്കും നിർദ്ദേശം നൽകുക തുടങ്ങിയവ സംവിധായകന്റെ ദൗത്യത്തിൽ പെടുന്നു. എന്നിരിക്കിലും ചില ചലച്ചിത്രങ്ങളിൽ സം വിധായകന് പൂർണ്ണസ്വാതന്ത്ര്യം ലഭിക്കാറില്ല. നിർമ്മാതാക്കളും, വിതരണക്കാരും ചിലപ്പോൾ താരങ്ങളും പറയുന്നത് സംവിധായകന് അനുസരിക്കേണ്ടി വരാറുണ്ട്.
Leikstjóri Режиссер Regisseur Reżyser Režija
ഫ്ലോട്ടിങ്ങ് പോയിന്റ്
കമ്പ്യൂട്ടിംഗിൽ, ഫ്ലോട്ടിംഗ്-പോയിന്റ് അരിത്മെറ്റിക് (FP) എന്നത് റേഞ്ചും കൃത്യതയും തമ്മിലുള്ള ഒരു ട്രേഡ്-ഓഫിനെ പിന്തുണയ്ക്കുന്നതിനുള്ള ഏകദേശ കണക്കായി യഥാർത്ഥ സംഖ്യകളുടെ ഫോർമുല പ്രാതിനിധ്യം ഉപയോഗിക്കുന്ന ഗണിതമാണ്. ഇക്കാരണത്താൽ, വേഗത്തിലുള്ള പ്രോസസ്സിംഗ് സമയം ആവശ്യമുള്ള വളരെ ചെറുതും വലുതുമായ യഥാർത്ഥ സംഖ്യകളുള്ള സിസ്റ്റങ്ങളിൽ ഫ്ലോട്ടിംഗ്-പോയിന്റ് കമ്പ്യൂട്ടേഷൻ പലപ്പോഴും ഉപയോഗിക്കുന്നു. പൊതുവേ, ഒരു ഫ്ലോട്ടിംഗ്-പോയിന്റ് സംഖ്യയെ ഏകദേശം നിശ്ചിത എണ്ണം സിഗ്നഫിക്കന്റ് ഡിജിറ്റ്സ്(the significand) ഉപയോഗിച്ച് പ്രതിനിധീകരിക്കുകയും ചില നിശ്ചിത അടിത്തറയിൽ ഒരു എക്‌സ്‌പോണന്റ് ഉപയോഗിച്ച് സ്കെയിൽ ചെയ്യുകയും ചെയ്യുന്നു; സ്കെയിലിംഗിന്റെ അടിസ്ഥാനം സാധാരണയായി രണ്ട്, പത്ത് അല്ലെങ്കിൽ പതിനാറ് ആണ്. കൃത്യമായി പ്രതിനിധീകരിക്കാൻ കഴിയുന്ന ഒരു സംഖ്യ ഇനിപ്പറയുന്ന രൂപത്തിലുള്ളതാണ്: സിഗ്നിഫിക്കാൻഡ് ഒരു പൂർണ്ണസംഖ്യയാണെങ്കിൽ, അടിസ്ഥാനം രണ്ടിനേക്കാൾ വലുതോ തുല്യമോ ആയ ഒരു പൂർണ്ണസംഖ്യയാണ്, കൂടാതെ ഘാതം(exponent) ഒരു പൂർണ്ണസംഖ്യയുമാണ്. ഉദാഹരണത്തിന്:
ആണവോർജ്ജ വകുപ്പ് (ഇന്ത്യ)
ഇന്ത്യയുടെ ആണവരംഗത്തെ സാങ്കേതികത, ഗവേഷണങ്ങൾ മുതലായവയുടെയും ഊർജ്ജോല്പാദനത്തിന്റെയും ചുമതല വഹിക്കുന്ന ഒരു കേന്ദ്രസർക്കാർ സ്ഥാപനമാണ് ആണവോർജ്ജ വകുപ്പ്. പ്രധാനമന്ത്രിയുടെ കീഴിൽ നേരിട്ട് പ്രവർത്തിക്കുന്നു.
ഫ്ലോട്ടിങ്ങ് പോയിന്റ്
ഫ്ലോട്ടിംഗ് പോയിന്റ് എന്ന പദം സൂചിപ്പിക്കുന്നത് ഒരു സംഖ്യയുടെ റാഡിക്‌സ് പോയിന്റിന് (ദശാംശ ബിന്ദു, അല്ലെങ്കിൽ, സാധാരണയായി കമ്പ്യൂട്ടറുകളിൽ, ബൈനറി പോയിന്റ്) "ഫ്ലോട്ട്" ചെയ്യാൻ കഴിയും; അതായത്, സംഖ്യയുടെ പ്രധാന അക്കങ്ങളുമായി ബന്ധപ്പെട്ട് എവിടെയും ഇത് സ്ഥാപിക്കാവുന്നതാണ്. ഈ സ്ഥാനം എക്‌സ്‌പോണന്റ് ഘടകമായി സൂചിപ്പിച്ചിരിക്കുന്നു, അതിനാൽ ഫ്ലോട്ടിംഗ് പോയിന്റ് പ്രാതിനിധ്യം ഒരു തരം സയന്റഫിക് നൊട്ടേഷനായി കണക്കാക്കാം.
ഒരു ഫ്ലോട്ടിംഗ് പോയിന്റ് സിസ്റ്റം പ്രതിനിധീകരിക്കാൻ ഉപയോഗിക്കാം, നിശ്ചിത എണ്ണം അക്കങ്ങൾ, വ്യത്യസ്ത അളവിലുള്ള സംഖ്യകൾ: ഉദാ. ഗാലക്സികൾ തമ്മിലുള്ള ദൂരം അല്ലെങ്കിൽ ഒരു ആറ്റോമിക് ന്യൂക്ലിയസിന്റെ വ്യാസം ഒരേ നീളം കൊണ്ട് പ്രകടിപ്പിക്കാം. ഈ ചലനാത്മക ശ്രേണിയുടെ ഫലം, പ്രതിനിധീകരിക്കാൻ കഴിയുന്ന സംഖ്യകൾ ഒരേപോലെ ഇടം പിടിക്കുന്നില്ല എന്നതാണ്; രണ്ട് തുടർച്ചയായി പ്രതിനിധീകരിക്കാവുന്ന സംഖ്യകൾ തമ്മിലുള്ള വ്യത്യാസം തിരഞ്ഞെടുത്ത സ്കെയിലിൽ വ്യത്യാസപ്പെടുന്നു.
ഫ്ലോട്ടിംഗ് പോയിന്റ് പ്രവർത്തനങ്ങളുടെ വേഗത, സാധാരണയായി ഫ്ലോപ്സിന്റെ(FLOPS)അടിസ്ഥാനത്തിൽ അളക്കുന്നു, ഒരു കമ്പ്യൂട്ടർ സിസ്റ്റത്തിന്റെ ഒരു പ്രധാന സ്വഭാവമാണ്, പ്രത്യേകിച്ച് തീവ്രമായ ഗണിതശാസ്ത്ര കണക്കുകൂട്ടലുകൾ ഉൾപ്പെടുന്ന ആപ്ലിക്കേഷനുകൾക്ക്.
ഫ്ലോട്ടിംഗ് പോയിന്റ് യൂണിറ്റ് (FPU, ഒരു മാത്സ് കോപ്രോസസർ) ഫ്ലോട്ടിംഗ് പോയിന്റ് നമ്പറുകളിൽ പ്രവർത്തനങ്ങൾ നടത്താൻ പ്രത്യേകം രൂപകൽപ്പന ചെയ്ത ഒരു കമ്പ്യൂട്ടർ സിസ്റ്റത്തിന്റെ ഭാഗമാണ്.
അവലംബം
വർഗ്ഗം:ഡാറ്റാ ടൈപ്പുകൾ
കൊണാട്ട് പ്ലേസ്, ന്യൂ ഡെൽഹി
ഘടന
1932 ൽ ഇന്ത്യ സർകാർ രൂപകൽപ്പന ചെയ്യ്ന്നതൊന്റെ ഭാഗമായി റോബർട്ട് ടോർ റ്സൽ ആണ് കൊണാട്ട് പ്ലേസ് രുപകൽപ്പന ചെയറ്തത്.
ന്യൂ ഡെൽഹിയിലെ മറ്റ് വ്യവസായിക പ്രധാന്യമുള്ള സ്ഥലങ്ങൾ.
പക്ഷിപ്പനി
കേരളത്തിൽ
2014 നവംബറിൽ കേരളത്തിലെ ഒന്നിലധികം ജില്ലകളിൽ പക്ഷിപനി പടർന്നുപിടിച്ചിരുന്നു.ആലപ്പുഴ, ഇടുക്കി പാലക്കാട് തൃശ്ശൂര് തുടങ്ങി നിരവധി ജില്ലകളില് ഇത് ഭീതി പരത്തി.
2020- മാർച്ചിൽ കോഴിക്കോട് ജില്ലയിലെ വേങ്ങേരിയിലും മലപ്പുറം ജില്ലയിലെ പരപ്പനങ്ങാടിയിലും പക്ഷിപനി ബാധിച്ചിരുന്നു.
അവലംബങ്ങൾ
വർഗ്ഗം:പകർച്ചവ്യാധികൾ വർഗ്ഗം:പനി ഉണ്ടാക്കുന്ന രോഗങ്ങൾ വർഗ്ഗം:സാംക്രമികരോഗങ്ങൾ വർഗ്ഗം:ജന്തുജന്യരോഗങ്ങൾ
തോട്ടശ്ശേരിയറ
മലപ്പുറം ജില്ലയിലെ തിരൂരങ്ങാടി താലൂക്കിൽ ഉൾപ്പെടുന്ന കണ്ണമംഗലം പഞ്ചായത്തിലെ ഒരു ഗ്രാമമാണ് തൊട്ടശ്ശേരിയറ. കൊണ്ടോട്ടി-തിരൂരങ്ങാടി വഴിയിലാണ് തൊട്ടശ്ശേരിയറ സ്ഥിതി ചെയ്യുന്നത്.
വർഗ്ഗം:മലപ്പുറം ജില്ലയിലെ ഗ്രാമങ്ങൾ
ചാരത്തലയൻ പാറ്റപിടിയൻ
വളരെ ഉത്സാഹപൂർവം സദാസമയവും ചലിച്ചുകൊണ്ടിരിക്കുന്ന ചാരത്തലയൻ പാറ്റപിടിയൻ പക്ഷികൾ അടിക്കാടുകളിലെ കുറ്റിച്ചെടികൾക്കിടയിൽ ഒറ്റയ്ക്ക് കാണപ്പെടുന്നു. മരച്ചില്ലകളിൽ ഇരുന്ന് ചിക്-വിച്ച്വി-വിച്ച്വി എന്ന ശബ്ദം പുറപ്പെടുവിച്ചുകൊണ്ടിരിക്കും.
കേരളത്തിൽ ഇവ വ്യാപകമായി കൂടുകെട്ടുന്നതായി കണ്ടെത്തിയിട്ടില്ല. നീലഗിരിയിൽ ഏപ്രിൽ-ജൂൺ മാസക്കാലങ്ങളിൽ ഇവ കൂടുകെട്ടാറുണ്ട്. ഒരു പ്രജനനകാലത്ത് മൂന്നോ നാലോ മുട്ടകളിടും. മുട്ടകൾക്ക് മഞ്ഞകലർന്ന വെള്ളയോ ചാരമോ നിറമായിരിക്കും. മുട്ടകളിൽ മങ്ങിയ മഞ്ഞകലർന്ന ചാരനിറത്തിലുള്ള അടയാളങ്ങളുണ്ട്. മുട്ടയ്ക്ക് 15.1 x 12 മില്ലിമീറ്റർ വലിപ്പമുണ്ടായിരിക്കും.
ചാന്ദിനി ചൗക്ക് (ഡെൽഹി)
ചരിത്രം
ഈ വീഥിക്ക് ചാന്ദ്നി ചൌക്ക് എന്ന പേര് വരാൻ കാരണം ഇതിൽ രാത്രി നിലാവിന്റെ പ്രതിഫലനം കൊണ്ടാണ്. .
ഇന്ത്യയിലെ പഴയതും തിരക്കുള്ളതുമായ ഒരു മാർക്കറ്റാണ് ചാന്ദ്നി ചൌക്ക്. . thumb|200px|1863-67 കാലഘട്ടത്തിൽ ചാന്ദിനി ചൌക്ക്.
ഇന്ന് ചാന്ദ്നി ചൌക്ക് വളരെ തിരക്കുള്ളതാണെങ്കിലും അതിന്റെ ചരിത്രപരമായ പ്രാധാന്യം നിലനിർത്തുന്നു. ഇവിടുത്തെ വീഥികളും കെട്ടിടങ്ങളും താഴെ പറയുന്ന പദങ്ങളാൽ അറിയപ്പെടുന്നു. .
ചുരുക്കത്തിൽ
thumb|200px|ഗുരുധ്വാര ശിശ് ഗഞ്ച സാഹിബ് ചാന്ദ്നി ചൌക്ക് എന്ന സ്ഥലം ചരിത്ര പ്രാധാ‍ന്യമുള്ള ഷാഹജഹാനബാദ് എന്ന സ്ഥലത്താണ് സ്ഥിതി ചെയ്യുന്നത്. ചുവപ്പ് കോ‍ട്ട മുതൽ ഫത്തേപുരി മസ്ജിദ് വരെ ഉള സ്ഥലമാണ് ഇത്. ഈ വീതിയിലെ രണ്ടൂവശത്തും പഴയകാലത്തെ കെട്ടീടങ്ങളും വീടുകളും സ്ഥിതി ചെയ്യുന്നു. 1944 ൽ സ്ഥാപിക്കപ്പെട്ട ജുമാ മസ്ജിദ് ഇവിടെ സ്ഥിതി ചെയ്യുന്നു. ചുവപ്പുകോട്ടയിൽ നിന്ന് തുടങ്ങുന്ന ചാന്ദ്നി ചൌക്ക് വീഥിയിൽ താഴെപ്പറയുന്നവ സ്ഥിതി ചെയ്യുന്നു.
പ്രാധാന്യം
ചാന്ദ്നി ചൌക്ക് അവിടെയുള്ള വിവിധ മാർക്കറ്റുകളാൽ പ്രസിദ്ധമാണ്. ഇന്ത്യയുടെ തനതായ ഭക്ഷണത്തിനും, മധുരപലഹാരങ്ങൾക്കും, സാരികൾക്കും ചാന്ദ്നി ചൌക്ക് വളരെ പ്രസിദ്ധമാണ്. 1000 ലധികം മധുരങ്ങൾ ചാന്ദ്നി ചൌക്കിൽ ഉണ്ടെന്നാണ് പറയപ്പെടുന്നത്. ചാന്ദിനി ചൌക്കിൽ അനേകം ചെറിയ വീഥികൾ ഉണ്ട്. ഇവിടെ പലതരത്തിലുള്ള വിലപ്പനക്കാർ ഉണ്ട്. പുസ്തകങ്ങൾ, വസ്ത്രങ്ങൾ, ചെരിപ്പുകൾ, തുകൽ ഉൽപ്പന്നങ്ങൾ, ഇലക്ട്രോണിക് ഉൽപ്പന്നങ്ങൾ, എന്നിവക്കൊക്കെ പ്രത്യേകം വീഥികൾ ഉണ്ട്. ഇവിടുത്തെ മധുരപലഹാരങ്ങൾ ഡെൽഹിയുടനീളം പ്രസിദ്ധമാണ്. ഹൽദിറാം എന്ന മധുരപലഹാര കടകളുടെ യഥാർഥ സ്ഥലം ഇവിടെ ആണെന്ന് പറയപ്പെടൂന്നു.
100px|thumb|200px|right|പറാട്ടേ വാലി ഗലി: പറാട്ടകൾ പ്രസിദ്ധം
ഡെൽഹിയിലെ പല പ്രധാന ഭക്ഷണ ശാലകളുടെ എല്ലാം ഉറവിടം ചാന്ദിനി ചൌക്ക് ആണ്. ഇതിൽ പ്രധാനം ചിലത് ഇവയാണ്.
സംസ്കാരം
ഇവിടുത്തെ ഘടികാര മന്ദിരത്തെ കുറിച്ചുള ഒരു പ്രമുഖ ചൊല്ല് താഴെ പറയുന്നു. വീഡിയോ
അനാർത്തവം
ആർത്തവത്തിന്റെ അഭാവമാണ് അനാർത്തവം. ഇത് രണ്ടുതരത്തിൽ ഉണ്ടാകാറുണ്ട്.
ശരീരക്രിയാത്മക-അനാർത്തവം
യൌവനാരംഭത്തിനു മുമ്പും (അതായത് കുട്ടിക്കാലത്ത്) ഗർഭകാലത്തും പാലൂട്ടുകാലത്തും ആർത്തവവിരാമത്തിനു ശേഷവും ഉണ്ടാകുന്ന അനാർത്തവം. ഇതിന്റെ കാരണങ്ങൾ ശരീരക്രിയാത്മകങ്ങളാണ്.
ദ്വിതീയ-അനാർത്തവം
ശരീരത്തിലെ ന്യൂനതകൾകൊണ്ടോ ഏതെങ്കിലും രോഗങ്ങൾ കൊണ്ടോ ആണ് ഇത്തരം അനാർത്തവം ഉണ്ടാകുന്നത്. അണ്ഡാശയം, ഗർഭാശയം, യോനി എന്നിവയുടെ അഭാവം, അധവികസനം, ഈ അവയവങ്ങളുടെ വൈകല്യങ്ങൾ, തടസ്സങ്ങൾ എന്നിവയാണ് ഇതിന്റെ പ്രകൃത്യായുള്ള കാരണങ്ങൾ. അണ്ഡാശയം, പിറ്റ്യൂട്ടറി, തൈറോയ്ഡ്, അഡ്രിനൽ എന്നീ അന്തഃസ്രാവികളുടെ അസാമാന്യ പ്രവർത്തനം, സ്ഥായിയായ ദൌർബല്യമുണ്ടാക്കുന്ന രോഗങ്ങൾ, കുപോഷണം, മാനസികവിക്ഷോഭം എന്നിവകൊണ്ടും അനാർത്തവം ഉണ്ടാകാം. അണ്ഡാശയമോ ഗർഭാശയമോ ശസ്ത്രക്രിയമൂലം നീക്കം ചെയ്യുകയോ അവയ്ക്ക് വികിരണം ഏല്പിക്കുകയോ ചെയ്താലും ഇതുണ്ടാകാറുണ്ട്. ഹോർമോണുകൾ ഉപയോഗിച്ച് കൃത്രിമമായും അനാർത്തവം ഉണ്ടാക്കാൻ സാധിക്കും.
ചികിത്സ
വർഗ്ഗം:സ്ത്രീരോഗങ്ങൾ
വധശിക്ഷ ഗാബോണിൽ
ഗാബോൺ വധശിക്ഷ നിലവിലില്ലാത്ത രാജ്യമാണ്. 1981-ലാണ് ഇവിടെ അവസാനമായി വധശിക്ഷ നടപ്പിലാക്കിയത്.
വധശിക്ഷ നിർത്തലാക്കൽ
വധശിക്ഷ നിർത്തലാക്കുന്ന നിയമം 2010 ജനുവരിയിൽ പാർലമെന്റ് പാസാക്കുകയും 2010 ഫെബ്രുവരിയിൽ നിലവിൽ വരുകയും (നിയമം 3/2010) ചെയ്തെങ്കിലും 2011 ഫെബ്രുവരിയിലാണ് ഇത് ലോകത്തെ അറിയിച്ചത്. ഈ നിയമമനുസരിച്ച് വധശിക്ഷയ്ക്കു പകരം മരണം വരെ തടവോ മറ്റു മാർഗങ്ങളോ ഉപയോഗിക്കാവുന്നതാണ്. 30 വർഷമെങ്കിലും തടവനുഭവിച്ച ശേഷം വിട്ടയയ്ക്കലും സാദ്ധ്യമാണ്.
അവലംബം
ഗാബോൺ ഗാബോൺ
പ്രീമിയർ ലീഗ്
ഇംഗ്ലണ്ടിലെ ഒരു പ്രൊഫഷണൽ ഫുട്ബോൾ ലീഗാണ് പ്രീമിയർ ലീഗ്. ഇംഗ്ലീഷ് ഫുട്ബോൾ ലീഗുകളിൽ ഏറ്റവും ഉന്നത സ്ഥാനത്തുള്ള ഇത് രാജ്യത്തെ ഏറ്റവും പ്രധാനപ്പെട്ട ഫുട്ബോൾ മത്സരമാണ്. 20 ടീമുകളാണ് ലീഗിൽ കളിക്കുന്നത്. അംഗങ്ങളായ 20 ക്ലബ്ബുകളും ഓഹരി ഉടമകളായി പ്രവർത്തിക്കുന്ന ഒരു കോർപ്പറേഷനാണ് പ്രീമിയർ ലീഗ്. ഓഗസ്റ്റിൽ തുടങ്ങി മെയ് വരെ ഒരു സീസൺ നീണ്ടുനിൽക്കും. ഒരു സീസണിൽ ഓരോ ടീമും 38 കളികൾ കളിക്കും. അങ്ങനെ ആകെ 380 കളികൾ.
എഫ്.എ പ്രീമിയർ ലീഗ് എന്ന പേരിൽ ഫെബ്രുവരി 20, 1992 -ൽ ആണ് ഈ മത്സരം തുടങ്ങിയത്. 1888 -ൽ ആരംഭിച്ച ഫുട്ബോൾ ലീഗിൽ നിന്ന് ടെലിവിഷൻ സംപ്രേഷണ അവകാശത്തിൽ നിന്ന് ലഭിക്കുന്ന വൻ തുക ലക്ഷ്യമാക്കി ക്ലബ്ബുകൾ പിന്മാറി പുതിയ ലീഗ് തുടങ്ങുകയായിരുന്നു. 2013-14 വർഷത്തിൽ ബിസ്കൈബിയും (BSkyB) ബി.റ്റി ഗ്രൂപ്പും (BT Group) നൂറ് കോടി പൗണ്ടിനാണ് സംപ്രേഷണ അവകാശം വാങ്ങിയത്. ദേശീയ അന്തർദേശീയ ടിവി സംപ്രേഷണത്തിലൂടെ ഒരു വർഷം 220 കോടി പൗണ്ട് വരുമാനമാണ് ലഭിക്കുന്നത്. 2014/15 സീസണിൽ 160 കോടിയോളം പൗണ്ട് ടീമുകൾക്ക് ലഭിച്ചു.
ലോകത്തിൽ ഏറ്റവും പ്രചാരമുള്ള ഫുട്ബോൾ ലീഗാണ് പ്രീമിയർ ലീഗ്. 212 രാജ്യങ്ങളിൽ 643 ദശലക്ഷം വീടുകളിലായി ഏകദേശം 470 കോടി ജനങ്ങളിൽ സംപ്രേഷണം എത്തുന്നു. 2014-15 സീസണിൽ മത്സരം നേരിട്ട് കാണാൻ എത്തിയവരുടെ എണ്ണം 36000 കവിഞ്ഞു. ഇക്കാര്യത്തിൽ ബുണ്ടേസ്‌ലീഗയ്ക്ക് ശേഷം രണ്ടാം സ്ഥാനത്താണ് പ്രീമിയർ ലീഗ്.
പോയിൻറ്
ആകെ 20 ക്ലബ്ബുകൾ ഏറ്റുമുട്ടുന്ന ലീഗിൽ പരസ്പരം രണ്ടു മത്സരങ്ങൾ കളിക്കും,ഒന്ന് സ്വന്തം ടീമിന്റെ ഗ്രൗണ്ടിലും മറ്റൊന്ന് എതിർ ടീമിന്റെ ഗ്രൗണ്ടിലും. ജയിച്ചാൽ മൂന്നു പോയിൻറും സമനില ആയാൽ ഒരു പോയിൻറും ആണ് ലഭിക്കുക.പരാജയപ്പെട്ട ടീമിന് പോയിൻറ് ഒന്നും ലഭിക്കില്ല.ആകെ ലഭിച്ച പോയിന്റിന്റെ അടിസ്ഥാനത്തിൽ ആണ് സ്ഥാന നിർണയ  പട്ടിക  ഉണ്ടാക്കുന്നത്.സീസൺ അവസാനിക്കുന്ന സമയത്ത് ഏറ്റവും കൂടുതൽ പോയിന്റുകൾ നേടി പട്ടികയിൽ ഒന്നാമതെത്തുന്ന ടീം കിരീടം നേടും.തുല്യ പോയിന്റ്‌ നേടിക്കഴിഞ്ഞാൽ ഗോൾ വ്യത്യാസത്തിന്റെ അടിസ്ഥാനത്തിൽ വിജയിയെ കണ്ടെത്തും.ഇതിലും തുല്യത പാലിച്ചാൽ രണ്ടു ടീമിനെയും വിജയികളായി തീരുമാനിക്കും.മറ്റു ടൂർണമെന്റുകളിൽ പങ്കെടുക്കാൻ യോഗ്യത നേടാൻ വേണ്ടി ഒരു പ്ലേ ഓഫ്‌ മത്സരം  നടത്തും.
2020–21 സീസൺ
പ്രീമിയർ ലീഗ് 2020–21 സീസണിൽ ഇനിപ്പറയുന്ന 20 ക്ലബ്ബുകൾ പ്രീമിയർ ലീഗിൽ മത്സരിക്കും.
പങ്കെടുത്ത
സീസണുകൾ !പ്രീമിയർ ലീഗിൽ പങ്കെടുത്ത
സീസണുകൾ !First season of current spell in top division !ടോപ് ഡിവിഷൻ കിരീടങ്ങൾ !ഏറ്റവും ഒടുവിൽ ടോപ് ഡിവിഷൻ
ജേതാവായ വർഷം
a: Founding member of the Premier League
b: Never been relegated from Premier League
c: One of the original 12 Football League teams
അവലംബം
വർഗ്ഗം:ഇംഗ്ലീഷ് ഫുട്ബോൾ മത്സരങ്ങൾ വർഗ്ഗം:ദേശീയ ഫുട്ബോൾ ലീഗുകൾ
നന്നൻ
സംഘകാലത്ത് പൂഴിനാട് ഭരിച്ച രാജാവാണ് നന്നൻ. സംഘകാലത്ത് കേരളം വേണാട്, കുട്ടനാട്, കുടനാട്, പൂഴിനാട്, കർക്കാനാട് എന്നിങ്ങനെ അഞ്ച് നാടുകളായി (ഐന്തിണൈകൾ)വിഭജിക്കപ്പെട്ടിരുന്നു. ഇന്നത്തെ കണ്ണൂരും കോഴിക്കോടും ഉൾപ്പെട്ട പൂഴിനാടിന്റെ ആസ്ഥാനം ഏഴിമലയായിരുന്നു. നന്നന്റെ കീഴിൽ ഏഴിമല സംഘകാല കേരളത്തിലെ അനിഷേധ്യ ശക്തിയായി മാറി. മികച്ച സൈനികനായിരുന്ന ഇദ്ദേഹം കോയമ്പത്തൂരിന്റെ വടക്കൻ ഭാഗങ്ങളിലേക്കും അധികാരം വ്യാപിപ്പിച്ചിരുന്നു. നന്നന്റെ സാമ്രാജ്യത്വമോഹങ്ങളാണ് കുട്ടനാടിന്റെ അധിപന്മാരായ ചേരന്മാരുമായുള്ള സംഘർഷത്തിനു വഴിതെളിച്ചത്. ചേരന്മാരുമായി ഏറ്റുമുട്ടിയ പാഴി യുദ്ധത്തിൽ ചേരസേനാനായകനെ പരാജയപ്പെടുത്തിയത് ഇദ്ദേഹത്തിന്റെ മികച്ച നേട്ടമായിരുന്നു. ഈ ഉജ്ജ്വല വിജയത്തെക്കുറിച്ച് നന്നന്റെ ആസ്ഥാനകവിയായ പരണർ തന്റെ കവിതകളിൽ പ്രതിപാദിക്കുന്നുണ്ട്. എന്നാൽ നാർമുടിച്ചേരലനെതിരെ (ചേരരാജാവ്) ഈ വിജയം ആവർത്തിക്കാൻ ഇദ്ദേഹത്തിനു കഴിഞ്ഞില്ല; വാകൈപ്പെരും തുറൈയുദ്ധത്തിൽ നാർമുടിച്ചേരൻ നന്നനെ വധിച്ചതോടെ പൂഴിനാട് ചേരന്മാരുടെ അധീനതയിലായി.
വർഗ്ഗം:കേരളത്തിലെ നാടുവാഴികൾ
രോഗി നിയന്ത്രിക്കുന്ന അനാൽജീസിയ
വേദന അറിയാതിരിക്കുന്ന അവസ്ഥയെയാണ് അനാൽജെസിയ എന്നു പറയുന്നത്. ത്വക്കിൽക്കൂടി ലഭിക്കുന്ന ചൂട്, തണുപ്പ്, വേദന, സ്പർശം എന്നീ ഇന്ദ്രിയാനുഭവങ്ങൾ തലച്ചോറിലെത്തുന്നത് നാഡികൾ വഴിയാണ്. ഈ നാഡികളിൽ കൂടി വേദനയെന്ന സംവേദനം മസ്തിഷ്കത്തിലും സുഷുമ്നാനാഡിയിലും എത്തിച്ചേരാതിരിക്കുമ്പോഴാണ് ഈ അവസ്ഥ സംജാതമാകുന്നത്.
നാഡികൾക്കുണ്ടാകുന്ന രോഗമോ ക്ഷതമോ ആണ് കാരണം. ചില പ്രത്യേക രോഗാവസ്ഥകളിൽ തീക്ഷ്ണമായ വേദന അറിയാതിരിക്കുവാൻ നാർക്കോട്ടിൻ അക്കൊണൈറ്റ് തുടങ്ങിയ അനാൽജസിക്കുകൾ പ്രയോജനപ്പെടുത്താറുണ്ട്. ശസ്ത്രക്രിയകളിൽ വേദന അറിയാതിരിക്കുവാൻ പെത്തിഡിൻ, മോർഫീൻ തുടങ്ങിയവയുടെ കുത്തിവയ്പു നല്കാറുണ്ട്. നൈട്രസ് ഓക്സൈഡ്, ഈഥർ തുടങ്ങിയ വാതകങ്ങൾ ശ്വസിക്കുന്നതും അനാൽജെസിയ ഉണ്ടാക്കുന്നു.
സിറിംഗോ മൈലിയ (Syringo mylea) എന്ന രോഗം ഉണ്ടാകുമ്പോൾ ചൂടും വേദനയും ഒരുമിച്ച് അനുഭവപ്പെടാതാകൂന്നു. നോഡുലാർ ക്യൂട്ടേനിയസ് അഥവാ ലെപ്രോമാറ്റസ് എന്നൊരുതരം കുഷ്ഠരോഗത്തിൽ കാലക്രമേണ വേദനയും മറ്റും തോന്നാതാവും. ടൂബർക്യൂലോയിഡ് എന്ന മറ്റൊരുതരം അനാൽജെസിയ വളരെയധികമായി കാണാം. അപ്പോൾ ആ ഭാഗത്തേക്കുള്ള നാഡികൾ തടിച്ചിരിക്കുകയും ചെയ്യും.
അവലംബം
വർഗ്ഗം:വേദന
ബ്രഹ്മാനന്ദ സരസ്വതി
ഇന്ത്യയിലെ വടക്കേ ശങ്കരപീഠമായ ജോഷിമഠിലെ ജ്യോതിർമഠത്തിലെ ശങ്കരാചാര്യനായിരുന്നു സ്വാമി ബ്രാഹ്മണന്ദ സരസ്വതി (IAST: സ്വാമി ബ്രഹ്മണന്ദ സരസ്വതി ) (20 ഡിസംബർ 1868 - 20 മെയ് 1953). ഒരു ബ്രാഹ്മണ കുടുംബത്തിൽ ജനിച്ച അദ്ദേഹം ആത്മീയ ഗുരുവിനെ തേടി ഒൻപതാം വയസ്സിൽ വീട് വിട്ടു. പതിന്നാലാം വയസ്സിൽ അദ്ദേഹം സ്വാമി കൃഷ്‌ണാനന്ദ സരസ്വതിയുടെ ശിഷ്യനായി. 34 വയസ്സുള്ളപ്പോൾ അദ്ദേഹം സന്യാസി എന്ന നിലയിലെത്തി. 1941 ൽ 70 വയസ്സിൽ ജ്യോതിർമഠം ശങ്കരാചാര്യർ ആയി മാറി. അദ്ദേഹത്തിന്റെ ശിഷ്യന്മാരിൽ സ്വാമി ശാന്താനന്ദ സരസ്വതി, ട്രാൻസെൻഡെന്റൽ മെഡിറ്റേഷൻ സ്ഥാപകൻ മഹർഷി മഹേഷ് യോഗി, സ്വാമി സ്വരപാനന്ദ സരസ്വതി, സ്വാമി കാർപത്രി എന്നിവരും ഉൾപ്പെടുന്നു. ശാന്താനന്ദ് സരസ്വതിയുടെ പക്ഷക്കാർ പറയുന്നതനുസരിച്ച്, 1953 ൽ മരിക്കുന്നതിന് അഞ്ച് മാസം മുമ്പ് ബ്രഹ്മാനന്ദ ഒരു ഒസ്യത്ത് രജിസ്റ്റർ ചെയ്തു, ശാന്താനന്ദിനെ അദ്ദേഹത്തിന്റെ പിൻഗാമിയായി നാമകരണം ചെയ്തു.
മുൻകാലജീവിതം
മാസ്റ്റർ പിന്നീട് ഗുരു ദേവ് എന്ന് മഹർഷിയും ടിഎം പ്രസ്ഥാനവും വിളിച്ചു. ഇന്ത്യയിലെ ഉത്തർപ്രദേശിലെ അയോധ്യയ്ക്കടുത്തുള്ള സുർഹർപൂർ ജില്ല അംബേദ്കർ നഗർ ഗ്രാമത്തിൽ ഒരു മിശ്ര [ബ്രാഹ്മണ, ഗണ ഗോത്ര) (പുരോഹിത ജാതി) ജനിച്ചു .  അദ്ദേഹം,അത്യാവശ്യം ഭൂ ഉടമസ്ഥതയുള്ള കുടുംബത്തിൽ നിന്നായിരുന്നു . ചെറുപ്പത്തിൽ രാജാറാം എന്ന് വിളിക്കപ്പെട്ടിരുന്ന അദ്ദേഹത്തെ മഹാ യോഗിരാജ് എന്നും വിളിച്ചിരുന്നു. ഏഴാമത്തെ വയസ്സിൽ, മുത്തച്ഛൻ മരിച്ചു, ഇത് രാജ്രാമിനെ സാരമായി ബാധിച്ചു.  ഒൻപതാം വയസ്സിൽ രാജാറാം ത്യാഗത്തിന്റെ ആത്മീയ പാത പിന്തുടരുമെന്ന് അറിയിക്കാതെ വീട്ടിൽ നിന്ന് ഇറങ്ങിയെങ്കിലും താമസിയാതെ ഒരു പോലീസുകാരൻ മാതാപിതാക്കളിലേക്ക് മടങ്ങി. വീട്ടിൽ തിരിച്ചെത്തിയ അദ്ദേഹം വീട്ടിൽ നിന്ന് പുറത്തുപോകാനും ഒരു ഏകാന്തജീവിതം ആരംഭിക്കാനും മാതാപിതാക്കളോട് അനുവാദം ചോദിച്ചു. അദ്ദേഹം വിവാഹം കഴിച്ച് ഒരു ജീവനക്കാരന്റെ ജീവിതം നയിക്കണമെന്ന് മാതാപിതാക്കൾ ആഗ്രഹിക്കുകയും രാജരാമിനെ ഒരു ഏകാന്തജീവിതം എന്ന സ്വപ്നം മറക്കാൻ പ്രേരിപ്പിക്കാൻ അവരുടെ കുടുംബ ഗുരുവിനോട് ആവശ്യപ്പെടുകയും ചെയ്തു. എന്നിരുന്നാലും, രാജറാമിന്റെ വിപുലമായ ജ്ഞാനവും ആത്മീയ പരിണാമവും കുടുംബ ഗുരുവിൽ മതിപ്പുളവാക്കി, ആൺകുട്ടിയുടെ മനസ്സ് മാറ്റാനുള്ള എല്ലാശ്രമവും അദ്ദേഹം ഉപേക്ഷിച്ചു. മാതാപിതാക്കളും സമ്മതിക്കുകയും രാജാറാമിന് പോകാൻ അനുമതി നൽകുകയും ചെയ്തു. രണ്ട് ദിവസത്തിന് ശേഷം രാജാറാം ഔദ്യോഗികമായി കുടുംബജീവിതം ഉപേക്ഷിക്കുകയും ഹിമാലയത്തിലെ ഏകാന്തത തേടി ബാല്യകാലം ഉപേക്ഷിക്കുകയും ചെയ്തു. രാജാറാം പട്ടണത്തിന് കാൽനടയായി യാത്ര ഹരിദ്വാർ വരെ ന് തുടർന്ന് ഹിമാലയത്തിലെ പടിപ്പുരയായഋഷികേശ് എത്തി. അവിടെ അദ്ദേഹം അനുയോജ്യമായ ഒരു ഗുരുവിനെയോ ആത്മീയ ഗുരുവിനെയോ തിരയാൻ തുടങ്ങി. രാജാറാം ബുദ്ധിമാനായ നിരവധി ഋഷിമാരെ കണ്ടുമുട്ടി, പക്ഷേ അവരാരും അദ്ദേഹത്തിന്റെ ആജീവനാന്ത ബ്രഹ്മചര്യത്തിന്റെ ആവശ്യകതകളും വേദങ്ങളുടെ അടുത്ത അറിവും അനുഭവവും പാലിച്ചില്ല.
അഞ്ച് വർഷത്തിന് ശേഷം പതിനാലാമത്തെ വയസ്സിൽ ഉത്തർ കാശിയിലെ ഒരു ഗ്രാമത്തിൽ രാജാറാം തന്റെ തിരഞ്ഞെടുത്ത യജമാനനെ കണ്ടെത്തി സ്വാമി കൃഷ്‌ണാനന്ദ സരസ്വതയുടെ ശിഷ്യനായി. അക്കാലത്ത് രാജരാമിന് ബ്രഹ്മചൈതന്യ ബ്രഹ്മചാരി എന്ന പേര് നൽകി. തുടർന്ന് അദ്ദേഹം യജമാനന്റെ ആശ്രമത്തിൽ പ്രിയപ്പെട്ട ശിഷ്യനായി. യജമാനന്റെ നിർദ്ദേശപ്രകാരം അടുത്തുള്ള ഒരു ഗുഹയിൽ നിന്ന് ധ്യാനിക്കുകയും ആഴ്ചയിൽ ഒരിക്കൽ മാത്രം യജമാനനെ സന്ദർശിക്കുകയും ചെയ്തു. എട്ടാമത്തെ വയസ്സിൽ തന്റെ ത്യാഗപൂർണമായ ജീവിതം ആരംഭിച്ചതായി റിപ്പോർട്ട് ചെയ്യപ്പെടുന്ന ശങ്കരന്റെ ജീവിതത്തെ പ്രതിധ്വനിപ്പിക്കുന്നതാണ് രാജാറാമിന്റെ യുവത്വ ത്യാഗത്തിന്റെ കഥ.
മുതിർന്ന ജീവിതം
ഇരുപത്തിയഞ്ചാം വയസ്സിൽ (പിൽക്കാലത്ത്) സ്വാമി ബ്രഹ്മനന്ദ സരസ്വതി ഗുഹയിൽ നിന്ന് ഉയർന്നുവന്ന് തന്റെ ആശ്രമത്തിൽ സ്ഥിരമായി യജമാനനുമായി ചേർന്നു. 34-ാം വയസ്സിൽ, കുംഭമേള എന്ന ഇന്ത്യൻ ആഘോഷവേളയിൽ യജമാനൻ സന്യാസ് ”എന്ന നിലയിലേക്ക് അദ്ദേഹത്തെ ഉയർത്തി. ആ സമയത്ത്, അവൻ യോഗത്തികവിന്റെ ഉത്തരവ് പൗരോഹിത്യം സ്വാമീ ബ്രഹ്മാനന്ദ സരസ്വതി എന്ന ഔദ്യോഗിക നാമംലഭിച്ചു. അതായത് ആ  സരസ്വതി എന്ന നിലയിലുള്ള .സ്വാമീ ബ്രഹ്മാനന്ദ  ആയി. സർസ്വതി എന്നത് ദശനാമി സമ്പ്രദാത്തിലെ ഒരു അവസ്ഥ ആണ്. . അദ്ദേഹത്തിന്റെ ജീവിതത്തിന്റെ സിംഹഭാഗവും ഏകാന്തതയിലാണ് ജീവിച്ചിരുന്നത്, മധ്യ ഇന്ത്യയിൽ അദ്ദേഹം ഒരു ഗുഹ സൃഷ്ടിച്ചതായി റിപ്പോർട്ടുണ്ട്, അവിടെ അദ്ദേഹം നാൽപതു വർഷത്തോളം താമസിച്ചു.
1941 ൽ, 70 വയസ്സുള്ളപ്പോൾ, ഇരുപത് വർഷക്കാലം ആവർത്തിച്ചുള്ള അഭ്യർത്ഥനകൾക്ക് ശേഷം, 150 വർഷത്തിലേറെയായി ഒഴിഞ്ഞുകിടന്നിരുന്ന ഈ സ്ഥാനത്തെ ജ്യോതിർ മഠത്തിലെ ജഗദ്ഗുരു ശങ്കരാചാര്യ (ആത്മീയ നേതാവ്) സ്ഥാനം ബ്രഹ്മാനന്ദ സ്വീകരിച്ചു. അവന്റെ ശിഷ്യൻ സ്വാമി കര്പത്രി, ബ്രഹ്മാനന്ദ പോസ്റ്റ് വരാൻ അഭ്യർത്ഥന കൊണ്ടുവന്ന മനുഷ്യനായിരുന്നു റിപ്പോർട്ടുകളുണ്ട് ശേഷം ഒരു ശരിയായ സ്ഥാനാർത്ഥി ഒരു തിരയൽ ധർമ്മ മഹാ മണ്ഡൽ തുടക്കമിട്ട ചെയ്തു. ബ്രഹ്മാനന്ദൻ ഈ അഭ്യർത്ഥനയോട് പ്രതികരിച്ചതായി റിപ്പോർട്ടുണ്ട്: "കാട്ടിൽ സ്വതന്ത്രമായി സഞ്ചരിക്കുന്ന ചങ്ങലകളിൽ ഒരു സിംഹത്തെ ഇടാൻ നിങ്ങൾ ആഗ്രഹിക്കുന്നു. നിങ്ങൾ‌ക്കിഷ്ടമാണെങ്കിൽ, ഞാൻ‌ നിങ്ങളുടെ വാക്കുകളെ മാനിക്കുകയും പീഠത്തിന്റെ (മഠം) മാനേജ്മെന്റിന്റെ ഉത്തരവാദിത്തങ്ങൾ‌ വഹിക്കാൻ‌ തയ്യാറാണ്. ഈ ഉത്തരവാദിത്തം ഏറ്റെടുക്കുന്നതിലൂടെ, ആദി ശങ്കരാചാര്യ നിലകൊള്ളുന്ന ദൗത്യം ഞാൻ നിറവേറ്റുകയാണ്. ദൗത്യത്തിനായി ഞാൻ എന്നെത്തന്നെ സമർപ്പിക്കുന്നു. "
1941 ഏപ്രിൽ 1-ന് സ്വാമി ബ്രഹ്മാനന്ദയുടെ നിയമനം വാരണാസി നഗരത്തിലെ ഒരു കൂട്ടം സന്യാസിമാരും പണ്ഡിറ്റുകളും ചേർന്നാണ് സ്വാമി ഭാരതി ക് കാ കൃഷ്ണതീർഥ, പുരിയിലെ ശങ്കരാചാര്യ, ശൃംഗേറിയിലെ സ്വാമി  ചന്ദ്രശേഖര ഭാരതി  ī. മതസ്ഥാപനങ്ങളെ ബഹുമാനിക്കുന്നവരെന്ന നിലയിൽ, ഗർവാൾ, വാരണാസി, ദർഭംഗ നഗരങ്ങളിലെ ഭരണാധികാരികളും ബ്രഹ്മാനന്ദനെ പിന്തുണച്ചു, അവരുടെ അംഗീകാരം മുൻ അവകാശവാദികളിൽ നിന്നുള്ള എതിർപ്പിനെ മറികടക്കാൻ സഹായിച്ചു. വേദഗ്രന്ഥങ്ങളിൽ പരാമർശിച്ചിരിക്കുന്ന യോഗ്യതകളുടെ മൂർത്തീഭാവമായാണ് ബ്രഹ്മനന്ദനെ കാണുന്നത്, 70-ാം വയസ്സിൽ സ്ഥാനത്തേക്ക് അദ്ദേഹം തടസ്സമില്ലാതെ കയറാൻ ഇത് സഹായിക്കുകയും പതിമൂന്ന് വർഷത്തിലേറെ സേവനം നൽകുകയും ചെയ്തു.
ജ്യോതിർ മഠത്തിലെ ക്ഷേത്രവും സ്ഥാപനവും പുനർനിർമ്മിച്ചതിനാണ് Śaṅkarācārya Svāmi ബ്രഹ്മനന്ദ സരസ്വതിക്കെതിരെ കേസെടുത്തത്. പ്രാദേശിക ഡെപ്യൂട്ടി കമ്മീഷണറുടെയും നാമനിർദ്ദേശത്തിന് ഉത്തരവാദികളായ കക്ഷികളുടെയും സഹായത്തോടെ പ്രാദേശിക കർഷകർ കൈയേറ്റം ചെയ്ത ചുറ്റുമുള്ള ഭൂമി അദ്ദേഹം തിരിച്ചുപിടിച്ചു. അദ്ദേഹത്തിന്റെ നേതൃത്വത്തിൽ ജ്യോതിർ മഠത്തിന്റെ "പീത് ഭവൻ" ആയി രണ്ട് നിലകളുള്ള 30 മുറികളുള്ള ഒരു കെട്ടിടം നിർമ്മിച്ചു. മരണത്തിന് തൊട്ടുമുമ്പ് "ദർഭംഗ ഭരണാധികാരി" ആരംഭിച്ച പുതിയ മഠത്തിന് മുന്നിൽ 100 യാർഡ് അകലെ പൂർണഗിരി ദേവി ദേവാലയത്തിന്റെ അവസാന നിർമ്മാണവും അദ്ദേഹം നിരീക്ഷിച്ചു. "ഉത്തരേന്ത്യയിലെ പരമ്പരാഗത അദ്വൈത അധ്യാപനത്തിന്റെ ഒരു പ്രധാന കേന്ദ്രമായി" ജ്യോതിർ മഠം പുന -സ്ഥാപിക്കുന്നതിൽ സരസ്വതിയുടെ നേതൃത്വം നിർണായക പങ്കുവഹിച്ചു. ശങ്കരന്റെ പഠിപ്പിക്കലുകളെക്കുറിച്ചുള്ള ശരിയായ ഗ്രാഹ്യം പുന establish സ്ഥാപിക്കുന്നതിനായി അദ്ദേഹം പ്രഭാഷണങ്ങൾ നടത്തി ഉത്തരേന്ത്യയിൽ ചുറ്റി സഞ്ചരിച്ചുകൊണ്ട് സകരാചാര്യനായിട്ടാണ് അദ്ദേഹം കൂടുതൽ സമയം ചെലവഴിച്ചത്.
ബ്രാഹ്മണന്ദന്റെ ശിഷ്യനായ മഹർഷി മഹേഷ് യോഗിയുടെ അഭിപ്രായത്തിൽ, ബ്രാഹ്മണന്ദന്റെ "ഭക്തർക്ക് തോന്നിയത് 'അവന്റെ വിശുദ്ധി' എന്ന പ്രയോഗം ഈ വ്യക്തിപരമായ ദിവ്യപ്രഭാവത്തെ വേണ്ടവിധം വിവരിക്കുന്നില്ലെന്നും അതിനാൽ 'അവന്റെ ദിവ്യത്വം' എന്ന പുതിയ പ്രയോഗം ഉപയോഗിച്ചു. പുരാതന കാലത്തെ പ്രകടിപ്പിക്കുന്നതിന്റെ മഹത്ത്വങ്ങൾ മറികടന്ന് പുതിയതും പൂർണ്ണവുമായ ആഡംബരത്തിന്റെ ആരാധനയോടെ, ഗുരുദേവന്റെ വിശുദ്ധനാമം, ഉപനിഷാദിക് റിയാലിറ്റിയുടെ ജീവനുള്ള ആവിഷ്കാരം, അതിരുകടന്ന ദിവ്യത്വത്തിന്റെ ആൾരൂപം,, ബ്രഹ്മണന്ദൻ എന്നിവരെ സന്ദർശിച്ചു. ഇന്ത്യൻ രാഷ്ട്രപതിയായി രാജേന്ദ്ര പ്രസാദ്, പ്രസാദിന് ശേഷം വന്ന തത്ത്വചിന്തകനായ സർവ്വപ്പള്ളി രാധാകൃഷ്ണൻ . 1950 ൽ പ്രസിഡന്റ് രാധാകൃഷ്ണൻ അവിടുത്തെ വിശുദ്ധിയെ അഭിസംബോധന ചെയ്തതായി റിപ്പോർട്ട് ചെയ്യപ്പെടുന്നു, "വേദാന്ത അവതാരം, സത്യത്തിന്റെ ആൾരൂപം".
ശംകരാചാര്യ സ്വാമി ബ്രഹ്മാനന്ദ സരസ്വതി ശിഷ്യന്മാർ സ്വാമി ഉൾപ്പെടുത്തിയിട്ടുണ്ട് ശംതാനംദ് സരസ്വതി, ടി.എം. സ്ഥാപകൻ മഹർഷി മഹേഷ് യോഗി, സ്വാമി സ്വരൂപാനംദ സരസ്വതി ആൻഡ് സ്വാമി കര്പത്രി. 1953 ൽ മരിക്കുന്നതിന് അഞ്ച് മാസം മുമ്പ് ബ്രാഹ്മണന്ദ സരസ്വതി തന്റെ ശിഷ്യനായ സ്വാമി ശാന്താനന്ദ് സരസ്വതിയെ ജ്യോതിർ മഠത്തിലെ മഠത്തിലെ ശങ്കരാചാര്യനായി പിൻഗാമിയായി നാമകരണം ചെയ്തു.
ലെഗസി
ശ്രീ വിദ്യയെക്കുറിച്ച് അറിവുണ്ടായിരുന്ന, അപൂർവ സിദ്ധന്മാരിൽ ഒരാളാണ് സ്വാമി എന്ന് പറയപ്പെടുന്നു, മഹാനായ തത്ത്വചിന്തകനായ ആദിശങ്കരന്റെ മാതൃകയിൽ "മാതൃകയാക്കപ്പെട്ടവൻ". ശങ്കരാചാര്യനായിത്തീർന്ന ഒരു ദശകത്തിനുള്ളിൽ അദ്ദേഹം ആയിരക്കണക്കിന് ശിഷ്യന്മാരെ ശേഖരിക്കുകയും അദ്വൈത തത്ത്വചിന്തയുടെ ഒരു പ്രധാന കേന്ദ്രമെന്ന നിലയിൽ ജ്യോതിർ മഠം മഠം എന്ന ആശയം ശക്തിപ്പെടുത്തുകയും ചെയ്തു. 1979 ൽ, മൽനാക്കിലെ ഫെഡറൽ കോടതികൾ വി. തങ്ങളുടെ വിദ്യാർത്ഥികൾക്ക് മന്ത്രങ്ങൾ നൽകുന്നതിനുമുമ്പ് അവർ നടത്തിയ പൂജാ ചടങ്ങിനിടെ ടിഎം അധ്യാപകർ ഒരു "ദേവ് ഗുരുദേവിന്" ഒന്നിലധികം വഴിപാടുകളും പ്രണാമങ്ങളും നടത്തിയതായി യോഗി കണ്ടെത്തി. എന്നിരുന്നാലും, മഹർഷി മഹേഷ് യോഗിയുടെ പഠിപ്പിക്കലാണ് "വ്യക്തി പ്രപഞ്ചം. ജീവിതത്തിന്റെ വ്യക്തിഗത സാധ്യത കോസ്മിക് സാധ്യതയാണ്. വ്യക്തി ഉള്ളിലുള്ള ദിവ്യമാണ്. അമാനുഷിക അനുഭവം മനുഷ്യനിലെ ആ ദൈവത്വത്തെ ഉണർത്തുന്നു. . . ദൈവത്വം ജീവിക്കാനുള്ള മനുഷ്യാവകാശമാണിത്. " 2008 ൽ മഹർഷി മഹേഷ് യോഗി 30,000 ഇന്ത്യൻ വേദ പണ്ഡിറ്റുകളെ പിന്തുണയ്ക്കുന്നതിനായി ഒരു ട്രസ്റ്റ് ഫണ്ട് സൃഷ്ടിക്കുകയും ബ്രാഹ്മണന്ദ സരസ്വതിയുടെ പേര് നൽകുകയും ചെയ്തു.
ദൈനംദിന ജീവിതത്തിലെ കാര്യങ്ങളിൽ ഏർപ്പെട്ടിരിക്കുന്ന ജീവനക്കാർക്ക് അനുയോജ്യമായ ധ്യാനരീതി ഗുരുദേവ വികസിപ്പിച്ചെടുത്തു. ഈ രീതി ആഗോളതലത്തിൽ മഹർഷി മഹേഷ് യോഗി പ്രചരിപ്പിച്ചു
പരാമർശങ്ങൾ
21 പുതിയ പുസ്തകം - അദ്ദേഹത്തിന്റെ ദിവ്യത്വത്തിന്റെ ജീവിതവും പഠിപ്പിക്കലുകളും ശ്രീ ഗുരുദേവ - ജീവനക്കാരുടെ വഴി - ഡോ. എ വെൻഹാം-പ്രൊസസർ ശങ്കരാചാര്യ പാരമ്പര്യത്തിന്റെ പൂർണ്ണ വിവരണം - യുകെ സ്കൂളുകളുടെ തെറ്റിദ്ധാരണകൾ
ബാഹ്യ ലിങ്കുകൾ
വർഗ്ഗം:1953-ൽ മരിച്ചവർ വർഗ്ഗം:1871-ൽ ജനിച്ചവർ വർഗ്ഗം:Pages with unreviewed translations വർഗ്ഗം:ആത്മീയാചാര്യന്മാർ
അനാൽജെസിക്ക്
വേദന അറിയാതിരിക്കുന്ന അവസ്ഥയാണ് അനാൽജീസിയ (Analgesia). ത്വക്കിൽക്കൂടി ലഭിക്കുന്ന ചൂട്, തണുപ്പ്, വേദന, സ്പർശം എന്നീ ഇന്ദ്രിയാനുഭവങ്ങൾ തലച്ചോറിലെത്തുന്നത് നാഡികൾ വഴിയാണ്. ഈ നാഡികളിൽ കൂടി വേദനയെന്ന സംവേദനം മസ്തിഷ്കത്തിലും സുഷുമ്നാനാഡിയിലും എത്തിച്ചേരാതിരിക്കുമ്പോഴാണ് ഈ അവസ്ഥ സംജാതമാകുന്നത്. വേദന അറിയാതിരിക്കാനായി നൽകുന്ന മരുന്നുകളെ അനാൽജെസിക്കുകൾ എന്ന് വി‌ളിക്കുന്നു.
രോഗകാരണങ്ങൾ
നാഡികൾക്കുണ്ടാകുന്ന രോഗമോ ക്ഷതമോ ആണ് കാരണം. ചില പ്രത്യേക രോഗാവസ്ഥകളിൽ തീക്ഷ്ണമായ വേദന അറിയാതിരിക്കുവാൻ നാർക്കോട്ടിൻ, അക്കൊണൈറ്റ് തുടങ്ങിയ അനാൽജീസിക്കുകൾ പ്രയോജനപ്പെടുത്താറുണ്ട്. ശസ്ത്രക്രിയകളിൽ വേദന അറിയാതിരിക്കുവാൻ പെത്തഡിൻ, മോർഫീൻ തുടങ്ങിയവയുടെ കുത്തിവയ്പു നല്കാറുണ്ട്. നൈട്രസ് ഓക്സൈഡ്, ഈഥർ തുടങ്ങിയ വാതകങ്ങൾ ശ്വസിക്കുന്നതും അനാൽജെസിയ ഉണ്ടാക്കുന്നു.
സിറിംഗോ മൈലിയ എന്ന രോഗം ഉണ്ടാകുമ്പോൾ ചൂടും വേദനയും ഒരുമിച്ച് അനുഭവപ്പെടാതാകൂന്നു. നോഡുലാർ ക്യൂട്ടേനിയസ് കുഷ്ഠം അഥവാ ലെപ്രോമാറ്റസ് കുഷ്ഠം എന്നൊരുതരം കുഷ്ഠരോഗത്തിൽ കാലക്രമേണ വേദനയും മറ്റും തോന്നാതാവും. ടൂബർക്യൂലോയിഡ് കുഷ്ഠം എന്ന മറ്റൊരുതരം അനാൽജെസിയ വളരെയധികമായി കാണാം. അപ്പോൾ ആ ഭാഗത്തേക്കുള്ള നാഡികൾ തടിച്ചിരിക്കുകയും ചെയ്യും.
ഡെൽഹി വിദ്യുത് ബോർഡ്
ഇന്ത്യയുടെ തലസ്ഥാനനഗരമായ ഡെൽഹിയിലെ വൈദ്യുത വിതരണത്തിന്റെ ചുമതലയുള്ള സ്ഥപനമാണ് ഡെൽഹി വിദ്യുത് ബോർഡ്. 1997 ലാണ് ഇത് സ്ഥാപിക്കപ്പെട്ടത്. 1957 ൽ സ്ഥാപിക്കപ്പെട്ട ഡെൽഹി ഇലക്ട്രിസിറ്റി സപ്ലൈ അണ്ടർടേക്കിങ് (DESU)എന്ന സ്ഥാപനത്തിനു ശേഷം 1948 വൈദ്യുത നിയമപ്രകാരം രൂപപ്പെട്ടതാണ് ഡി.വി.ബി. (DVB). ന്യൂ ഡെൽഹി മുനിനിസിപ്പൽ കൌൺസിലിന്റെ പ്രധാന ഭാഗങ്ങളിലെല്ലാം വൈദ്യുത വിതരണത്തിന്റെ ചുമതല ഡി.വി.ബി.ക്കാണ്.
ഇൻഫ്ലുവെൻസ
ഓർത്തോമിക്സോവൈറസ് കുടുംബത്തിലെ ആർ.എൻ.എ. വൈറസുകൾ മൂലം പക്ഷികളിലും, സസ്തനികളിലുമുണ്ടാകുന്ന പകർച്ചവ്യാധികളെ പൊതുവിൽ സൂചിപ്പിക്കുന്ന പദമാണ്‌ ഇൻഫ്ലുവെൻസ അഥവാ ഫ്ലൂ. തണുപ്പ്, പനി, തൊണ്ട വേദന, തലവേദന, ചുമ, മസിൽ വേദന തുടങ്ങിയ ലക്ഷണങ്ങളോടെയാണു ഈ രോഗം സാധാരണ പ്രത്യക്ഷപ്പെടുന്നത്. പനി, ചുമ, തൊണ്ട വേദന എന്നിവയാണു സാധാരണ കണ്ടു വരുന്ന ലക്ഷണങ്ങൾ. ഈ രോഗം ചികിത്സ തേടാതെ മൂർച്ഛിക്കുകയാണെങ്കിൽ കുട്ടികളിലും, മുതിർന്നവരിലും ന്യൂമോണിയ എന്ന രോഗമായിത്തീരാൻ സാദ്ധ്യതയുണ്ട്. thumb|left| ഇൻഫ്ലുവെൻസ വൈറസിന്റെ മാതൃക
രോഗലക്ഷണങ്ങൾ ഇൻഫ്ലുവൻസ പോലെയുള്ള മറ്റസുഖങ്ങളുമായി (ഉദാഹരണത്തിന് ജലദോഷം) തെറ്റിദ്ധരിപ്പിക്കുന്നവയാണെങ്കിലും ഈ അസുഖം പ്രായേണ കൂടുതൽ മാരകമാണ്. രോഗകാരിയായ വൈറസും മറ്റിനമാണ്. ഇൻഫ്ലുവൻസയുള്ളവർക്ക് (പ്രത്യേകിച്ചും കുട്ടികൾക്ക്) ഓക്കാനവും ഛർദ്ദിയുമുണ്ടായേക്കാം. എങ്കിലും ഈ രോഗലക്ഷണങ്ങൾ ഇതുമായി ബന്ധമില്ലാത്ത ഗാസ്ട്രോ എന്ററൈറ്റിസ് എന്ന അസുഖത്തിലാണ് കൂടുതൽ കാണപ്പെടുന്നത്.
ഇൻഫ്ലുവൻസ ബാധിച്ചവരിൽ ഉണ്ടാകുന്ന ന്യൂമോണിയ വൈറസ് മൂലം തന്നെയുണ്ടാകുന്നതാവാം. ചിലപ്പോൾ വൈറസ് ബാധയ്ക്കു പുറമേയുണ്ടാകുന്ന ബാക്ടീരിയ രോഗബാധയാവും ന്യൂമോണിയയ്ക്ക് കാരണം. ഇൻഫ്ലുവനസ ബാധിച്ചയാളുടെ രോഗം സുഖപ്പെട്ടുവരുന്നുണ്ട് എന്ന തോന്നലുണ്ടാക്കുകയും പെട്ടെന്ന് കടുത്ത പനി വരുകയും ചെയ്യുന്നത് ഇത്തരം ബാക്ടീരിയ ബാധ മൂലമുള്ള ന്യൂമോണിയയുടെ ലക്ഷണമാവാം. ശ്വാസമെടുക്കാൻ ബുദ്ധിമുട്ടുണ്ടാകുന്നതാണ് മറ്റൊരു അപകടസൂചന.
സാധാരണഗതിയിൽ വായുവിലൂടെയാണ് (ചുമയോ തുമ്മലോ കാരണമുണ്ടാകുന്ന എയറോസോളിലൂടെ) പടരുന്നത്. പക്ഷിക്കാഷ്ടവുമായോ, രോഗബാധയുള്ളയാളുടെ മൂക്കളയോ അതുമാതിരിയുള്ള സ്രവങ്ങളുമായോ, രോഗാണുവുള്ള പ്രതലങ്ങളുമായോ ബന്ധമുണ്ടാകുന്നതിലൂട്എയും ഇൻഫ്ലുവൻസ പടരാം. ഇതിലേതുമാർഗ്ഗമാണ് ഏറ്റവും പ്രധാനമെന്നത് വ്യക്തമല്ല. സൂര്യപ്രകാശം, രോഗാണുനാശിനികൾ, ഡിറ്റർജന്റുകൾ എന്നിവ രോഗകാരിയെ നശിപ്പിക്കും. സോപ്പ് അണുക്കളെ നശിപ്പിക്കുന്നതുകാരണം ഇടയ്ക്കിടെ കൈ കഴുകുന്നത് രോഗം പടരുന്നത് തടയാൻ സഹായകരമാണ്.
കാലികമായുണ്ടാകുന്ന എപെഡെമിക്കുകളിലൂടെ ഇൻഫ്ലുവൻസ ലോകമാസകലം ഇടയ്ക്കിടെ പടരാറുണ്ട്. രൂഷമായ രോഗബാധ എല്ലാ വർഷവും മുപ്പതു മുതൽ അൻപതു ലക്ഷം വരെ ആൾക്കാർക്കുണ്ടാകാറുണ്ട്. ഉദ്ദേശം 250,000 മുതൽ 500,000 വരെ ആൾക്കാർ എല്ലാ വർഷവും മരണമടയാറുമുണ്ട്. പാൻഡെമിക്കുകൾ ഉണ്ടാകുന്ന വർഷങ്ങളിൽ ദശലക്ഷക്കണക്കിന് ആൾക്കാർ ഈ അസുഖം മൂലം മരിക്കാറുണ്ട്. ഇരുപതാം നൂറ്റാണ്ടിൽ മൂന്നു തവണ ഇൻഫ്ലുവൻസ പാൻഡെമിക്കുകൾ ഉണ്ടായി. മൂന്നു തവണയും വ്യത്യസ്തതരം വൈറസുകളായിരുന്നു രോഗകാരി. മറ്റു ജന്തുക്കളിൽ നിന്ന് രോഗാണു മനുഷ്യരിലേയ്ക്ക് പടരുമ്പോഴാണ് ഇത്തരം പുതിയ സ്ട്രെയിൻ വൈറസുകൾ പ്രത്യക്ഷപ്പെടുന്നത്. മനുഷ്യരിൽ നിലവിലുള്ള ഒരു സ്ട്രെയിൻ രോഗകാരി മറ്റു മൃഗങ്ങളിലെ രോഗാണുവിൽ നിന്ന് ജനിതവസ്തുക്കൾ നേടിയെടുക്കുമ്പോഴും ഇത് സംഭവിക്കാം. H5N1 എന്ന രോഗകാരി 1990 കളിൽ പാൻഡെമിക് ബാധയുണ്ടാക്കുമെന്ന ഭീതിയുണ്ടായിരുന്നു. പക്ഷേ ഇത് മനുഷ്യരിൽ നിന്ന് മനുഷ്യരിലേയ്ക്ക് പടരാൻ സാദ്ധ്യത കുറവുള്ള ഇനമായിരുന്നു. 2009 ഏപ്രിലിൽ മനുഷ്യരിലെയും പന്നിയിലെയും പക്ഷികളിലെയും ഇൻഫ്ലുവൻസ രോഗകാരിയുടെ ജനിതകഘടന പങ്കുവയ്ക്കുന്ന ഒരു വൈറസ് പ്രത്യക്ഷപ്പെടുകയുണ്ടായി. 2009 ജൂൺ പതിനൊന്നിന് ഇത് ഒരു പാൻഡെമിക് ആണെന്ന് ലോകാരോഗ്യസംഘടന പ്രഖ്യാപിച്ചു. ഈ രോഗാണു മനുഷ്യരിൽ നിന്ന് മനുഷ്യരിലേയ്ക്ക് പടരുന്നുണ്ടായിരുന്നുവെങ്കിലും സാധാരണ ഇൻഫ്ലുവൻസ വൈറസ് ബാധയോളം മാരകമായിരുന്നില്ല.
വികസിതരാജ്യങ്ങളിൽ ഇൻഫ്ലുവൻസയ്ക്കെതിരായ വാക്സിനുകൾ ലഭ്യമാണ്. കോഴികൃഷി നടത്തുന്നവർ ഇവ ചത്തൊടുങ്ങാതിരിക്കാൻ വാക്സിനുകൾ ഉപയോഗിക്കാറുണ്ട്. ട്രൈവാലന്റ് ഇൻഫ്ലുവൻസ വാക്സിൻ എന്ന ഇനമാണ് ഏറ്റവും സാധാരണം. ഇൻഫ്ലുവൻസ എ വൈറസിന്റെ രണ്ടിനങ്ങളും ഇൻഫ്ലുവൻസ ബി വൈറസ് ഇനവുമാണ് ഈ വാക്സിൻ ഉപയോഗിച്ച് പ്രതിരോധിക്കാവുന്നത്. ഇത് ജീവനുള്ള വൈറസ് ഉപയോഗിച്ചുള്ള വാക്സിനാണെങ്കിലും വാക്സിനിലെ വൈറസ് പടരാനുള്ള സാദ്ധ്യത വളരെക്കുറവാണ്. ഒരു വർഷം ഉപയോഗിക്കുന്ന വാക്സിൻ അടുത്ത വർഷം ഉപയോഗയോഗ്യമായിരിക്കില്ല. വൈറസ് വളരെപ്പെട്ടെന്ന് പരിണമിച്ച് രൂപം മാറുന്നതാണ് ഇതിനു കാരണം. ഒസെൽടാമിവിർ (ടാമിഫ്ലൂ) പോലുള്ള മരുന്നുകൾ ഇൻഫ്ലുവൻസയുടെ ചികിത്സയ്ക്ക് ഉപയോഗിക്കപ്പെടുന്നുണ്ട്. ഇവയുടെ പ്രയോജനത്തെപ്പറ്റിയുള്ള പരീക്ഷണഫലങ്ങൾ ഭൂരിഭാഗവും പ്രസിദ്ധീകരിക്കപ്പെട്ടിട്ടില്ലാത്തതിനാൽ ഉപയുക്തതയെപ്പറ്റിയുള്ള വിവരങ്ങൾ അപൂർണ്ണമാണ്.
രോഗലക്ഷണങ്ങൾ
ഇൻഫ്ലുവൻസ രോഗം ബാധിക്കുന്നതിൽ 33% ആൾക്കാർക്കും ലക്ഷണങ്ങളൊന്നുമുണ്ടാവില്ല.
രോഗാണുബാധയുണ്ടായി ഒന്നോ രണ്ടോ ദിവസത്തിനു ശേഷം വളരെപ്പെട്ടെന്നയിരിക്കും രോഗലക്ഷണങ്ങൾ ആരംഭിക്കുന്നത്. സാധാരണഗതിയിൽ വിറവലാണ് ആദ്യരോഗലക്ഷണം. ശരീര താപനില വർദ്ധിക്കുന്നതും ആദ്യമുണ്ടാകുന്ന രോഗലക്ഷണമാണ്. 38–39 °C (ഉദ്ദേശം 100–103 °F) വരെ താപനില ഉയരാം. രോഗം ബാധിക്കുന്ന മിക്ക ആൾക്കാരും കുറേ ദിവസം കിടപ്പിലായിപ്പോകും. ശരീരമാസകലം വേദനയുമുണ്ടാകാറുണ്ട്. നട്ടെല്ലിനും കാലുകൾക്കുമാണ് കൂടുതൽ വേദനയുണ്ടാവുന്നത്. ഇൻഫ്ലുവൻസ രോഗലക്ഷണങ്ങൾ:
ഇൻഫ്ലുവൻസ ഉണ്ടോ എന്ന് കണ്ടുപിടിക്കാൻ സഹായിക്കുന്ന ലബോറട്ടറി പരിശോധനകൾ മെച്ചപ്പെട്ടു വരുന്നുണ്ട്. സി.ഡി.സി. ഇത്തരം പരിശോധനകളുടെ ഒരു സംക്ഷിപ്തവിവരണം കാത്തുസൂക്ഷിക്കുന്നുണ്ട്. വൈറൽ കൾച്ചറുമായി തട്ടിച്ചുനോക്കുമ്പോൾ പെട്ടെന്നു ചെയ്യാവുന്ന ടെസ്റ്റുകൾക്ക് 70–75% സെൻസിറ്റിവിറ്റിയും 90–95% സ്പെസിഫിസിറ്റിയുമുണ്ടത്രേ. 25%-നു മുകളിൽ പ്രിവലൻസുള്ള ഇൻഫ്ലുവൻസ സീസണിലാണ് ഈ പരിശോധനകൾ കൂടുതൽ ഗുണം ചെയ്യുന്നത്.
വൈറസ് മൂലമോ ബാക്ടീരിയ ബാധ ഇതിനു പുറമേ ഉണ്ടാകുന്നതുമൂലമോ ന്യൂമോണിയ ചിലപ്പോൾ ഉണ്ടായേക്കാം. ശ്വാസമെടുക്കാനുള്ള ബുദ്ധിമുട്ട്, രോഗം സുഖപ്പെടുന്ന ലക്ഷണങ്ങൾ കാണിച്ചശേഷം പെട്ടെന്ന് അസുഖം മൂർച്ഛിക്കുക എന്നിവ ബാക്ടീരിയ മൂലമുണ്ടാകുന്ന ന്യൂമോണിയയുടെ ലക്ഷണമാണ്.
പുറമെ നിന്നുള്ള കണ്ണികൾ
, Institute for Good Medicine at the Pennsylvania Medical Society
വർഗ്ഗം:വൈറസ് രോഗങ്ങൾ
സപ്തമാതാക്കൾ
ദേവി ആദിപരാശക്തിയുടെ ഏഴു വിഭിന്ന രൂപങ്ങളാണ് സപ്തമാതാക്കൾ. ആധ്യാത്മിക വഴിയിലെ ഏഴു ആത്മീയ തത്ത്വങ്ങളായി ഉപാസകർ സപ്തമാതാക്കളെ കാണുന്നു. പ്രസിദ്ധമായ ദേവി മാഹാത്മ്യം പതിനൊന്നാം അദ്ധ്യായത്തിൽ ഭുവനേശ്വരിയുടെ ഈ രൂപങ്ങളെ എല്ലാം തന്നെ സ്തുതിക്കുന്ന ശ്ലോകങ്ങൾ കാണാം. ദേവീമാഹാത്മ്യത്തിൽ സപ്തമാതാക്കളുടെ ഉത്ഭവത്തെ പറ്റി പറയുന്നുണ്ട്. കൂടാതെ മറ്റ് പല കഥകളുമുണ്ട് പുരാണങ്ങളിൽ. thumb|left|300px|[[നിരണം തൃക്കപാലീശ്വരം മഹാദേവക്ഷേത്രം|നിരണം തൃക്കപാലീശ്വരം ക്ഷേത്രത്തിലെ സപ്തമാതൃക്കളുടെ പ്രതിഷ്ഠ]] ബ്രഹ്മാണി, വൈഷ്ണവി, മഹേശ്വരി, ഇന്ദ്രാണി, വാരാഹി, കൗമാരി, ചാമുണ്ഡി അല്ലെങ്കിൽ നരസിംഹി എന്നീ ഭഗവതിമാരാണ്‌ സപ്തമാതാക്കൾ. ബ്രഹ്മാവ്‌, വിഷ്ണു, ശിവൻ, ഇന്ദ്രൻ, യമൻ, മുരുകൻ തുടങ്ങിയ ആറു ദേവന്മാരുടെ ശരീരത്തിൽ നിന്ന് ആവിർഭവിച്ച ശക്തിഭാവങ്ങൾ ആണ് സപ്തമാതാക്കളിൽ ആറു പേർ എന്ന്‌ അവരുടെ പേരുകൾ സൂചിപ്പിക്കുന്നു. ഏഴാമത്തെ ഭഗവതിയായ നാരസിംഹിക അഥവാ പ്രത്യംഗിരിദേവിക്ക് പകരം ചാമുണ്ഡിയാണ്‌ ക്ഷേത്രങ്ങളിൽ കാണുന്നത്‌. കാളി തന്നെയാണ് ചാമുണ്ഡേശ്വരി.
പുരാണ കഥകളിൽ
വാമനപുരാണം 56-ാ‍ം അധ്യായത്തിൽ സപ്തമാതാക്കളുടെ ജനനത്തെപ്പറ്റി ഇങ്ങനെയാണ്‌ പറയുന്നത്‌: ശുംഭനിശുംഭമാരുടെ ആജ്ഞപ്രകാരം യുദ്ധത്തിനിറങ്ങിയ അസുരന്മാർ തോറ്റപ്പോൾ രക്തബീജനെന്ന അസുരൻ തന്റെ അക്ഷൗഹിണിപടയുമായി എത്തി. ഇതു കണ്ട ചണ്ഡികാ പരമേശ്വരി ഒരു ശംഖനാദം പുറപ്പെടുവിച്ചു.
ഭഗവതിയുടെ തിരുവായിൽ നിന്ന്‌ ബ്രാഹ്മിയും തൃക്കണ്ണിൽ നിന്ന്‌ മഹേശ്വരിയും, അരക്കെട്ടിൽ നിന്ന്‌ കൗമാരിയും കൈകളിൽ നിന്ന്‌ വൈഷ്ണവിയും പൃഷ്ടഭാഗത്തു നിന്ന്‌ വാരാഹിയും, ഹൃദയത്തിൽ നിന്ന് നരസിംഹിയും പാദത്തിൽ നിന്ന്‌ ചാമുണ്ഡിയും ഉത്ഭവിച്ചു.
കാർത്യായനി ദേവിയുടെ (കൗശിക) രൂപഭേദങ്ങളാണ്‌ സപ്തമാതാക്കൾ. ഭഗവതി തന്റെ ജട നിലത്തടിച്ചപ്പോൾ സപ്തമാതാക്കളുണ്ടായി എന്നും കഥയുണ്ട്‌. ദേവിഭാഗവതം, ദേവീമാഹാത്മ്യം എന്നീ ഗ്രന്ഥങ്ങൾ പ്രകാരം ചണ്ഡൻ, മുണ്ഡൻ എന്നീ അസുരൻമാരെ നിഗ്രഹിക്കാൻ ചണ്ഡികാപരമേശ്വരിയുടെ പുരികക്കൊടിയിൽ നിന്നും അവതരിച്ച കാളിയാണ് "ചാമുണ്ഡേശ്വരി അഥവാ ചാമുണ്ഡി". ആദിപരാശക്തിയുടെ പൂർണരൂപമാണ് ഈ ഭഗവതി. ശുംഭനിശുംഭ യുദ്ധവേളയിൽ ചണ്ഡികാ പരമേശ്വരിക്ക് തുണയേകുവാനാണ് ഭദ്രകാളി ഇപ്രകാരം അവതരിച്ചതെന്ന് പറയുന്നു. ചണ്ഡികാദേവിയെ പിടിച്ചു കൊണ്ടു പോകുവാൻ ശുംഭനിശുംഭൻമാർ ചണ്ഡമുണ്ഡന്മാരെ അയക്കുന്നു. ഇതുകണ്ട് കോപിഷ്ടയായ ദേവിയുടെ വളഞ്ഞുയർന്ന പുരികക്കൊടിയിൽ നിന്നും ഉഗ്രരൂപിണിയായ കാളി പ്രത്യക്ഷപ്പെടുന്നു. ആ കാളി ചണ്ടമുണ്ടന്മാരെ വധിച്ചതിനാൽ ചാമുണ്ഡേശ്വരി അഥവാ ചാമുണ്ഡി എന്നറിയപ്പെട്ടു. പിന്നീട് രക്തബീജനെയും ശുംഭനിശുംഭന്മാരെയും വധിക്കാൻ ചണ്ഡികയെ സഹായിക്കുകയും ചെയ്തു.
ശിവനും വിഷ്ണുവും അന്ധകാസുരനെ കൊല്ലാൻ ശ്രമിച്ച്‌ ഫലിക്കാതെ വന്നപ്പോൾ സപ്തമാതാക്കളെ സൃഷ്ടിച്ചുവെന്നാണ്‌ ഒരു കഥ. അടർക്കളത്തിൽ വീഴുന്ന അന്ധകാസുരന്റെ രക്തത്തിൽ നിന്നും വീണ്ടും അന്ധകൻ ജനിക്കയാൽ സപ്തമാതാക്കൾ അന്ധകന്റെ രക്തം പാനം ചെയ്യുകയും അങ്ങനെ ശിവനും വിഷ്ണുവും അന്ധകനെ വധിക്കുകയും ചെയ്തു.
വരാഹ രൂപം പൂണ്ട പരാശക്തിയാണ് വാരാഹി ദേവി. ഉഗ്രമൂർത്തിയാണ്. ലളിതാ പരമേശ്വരിയുടെ സൈന്യാധിപയാണ് വാരാഹി. പഞ്ചമി, പഞ്ചുരുളി, പന്നിമുഖി, ദണ്ഡിനി, വാർത്താളി എന്നി പേരുകളിൽ അറിയപ്പെടുന്നു. ക്ഷിപ്രപ്രസാദി. സിംഹവാഹന. അഷ്ടലക്ഷ്മി സ്വരൂപിണിയായ ഈ ഭഗവതി അഷ്ട ദാരിദ്ര്യവും ഇല്ലാതാക്കുന്നവളാണ് എന്നാണ് വിശ്വാസം. പഞ്ചമി തിഥി പ്രധാന ദിവസം. ആരാധകനു സമ്പത്ത്, ഉയർച്ച, ഐശ്വര്യം, ശത്രുനാശം, അഭീഷ്ഠവരം എന്നിവ ഫലം. രാത്രിയാണ് വാരാഹി ദേവിയെ ആരാധിക്കുന്നത്.
അത്യുഗ്ര മൂർത്തിയാണ്‌ തീക്ഷ്ണ നഖദാരുണയായ നാരസിംഹിക. നരസിംഹമൂർത്തിയുടെ രൂപമാണ്. സിംഹ വാഹനയാണ്. ഇതാണ് പ്രത്യംഗിരി ദേവി അഥവാ അഥർവാണ ഭദ്രകാളി. ഹിരണ്യകശിപുവിനെ വധിച്ചിട്ടും കലിയടങ്ങാത്ത നരസിംഹമൂർത്തിയുടെ കോപത്തെ തടഞ്ഞു ലോകരക്ഷ ചെയ്യാൻ പരാശക്തി നാരസിംഹിക രൂപത്തിൽ അവതരിച്ചു. കാലഭൈരവന്റെ (ശിവന്റെ) തൃക്കണ്ണിൽ നിന്നാണ് അവതാരം. അംഗിരസ്, പ്രത്യംഗിരസ് മഹർഷിമാർക്ക് മുന്നിൽ പ്രത്യക്ഷപെട്ട ഭഗവതി ആയതിനാൽ പ്രത്യംഗിര എന്നറിയപ്പെടുന്നു. ഭഗവതി തെറ്റായ വഴിയിൽ പോകുന്ന ഭക്തരെ നേർ വഴിയിലേക്ക് നയിക്കുന്നു എന്നാണ് വിശ്വാസം. ആഭിചാരദോഷം, ശത്രുദോഷം, സാമ്പത്തിക തകർച്ച എന്നിവ ഇല്ലായ്മ ചെയ്യുന്ന ഭഗവതി ഐശ്വര്യദായിനിയാണ്. അമാവാസി പ്രധാന ദിവസം.
രൂപ ഭാവങ്ങൾ, വിശ്വാസം
സപ്‌തമാതാക്കളെപ്പറ്റി ദേവീമാഹാത്മ്യവും മാര്ക്കണ്‌ഡേയ പുരാണവും സാവിസ്തരം പ്രതിപദിക്കുന്നുണ്ട്.
തമിഴ്‌നാട്ടിൽ ഏഴുകന്നി പെണ്ണുങ്ങൾ എന്നും, പുള്ളുവൻ പാട്ടിൽ ഏഴു കന്യകൾ എന്നും സപ്തമാതൃക്കളെ വർണ്ണിച്ചു കാണുന്നുണ്ട്.
വിശേഷ ദിവസങ്ങൾ
നവരാത്രി, വെള്ളിയാഴ്ച, ചൊവ്വാഴ്ച, ശനി, പൗർണമി, അമാവാസി, പഞ്ചമി തുടങ്ങിയ ദിവസങ്ങൾ സപ്തമാതാക്കൾക്ക് പ്രധാനമാണ്.
= ക്ഷേത്രങ്ങളിലെ സപ്തമാതൃക്കൾ =
thumb|300px|[[വാഴപ്പള്ളി മഹാക്ഷേത്രം|വാഴപ്പള്ളി ക്ഷേത്രത്തിലെ സപ്ത മാതൃക്കളുടെ ബലിക്കല്ല്; ഉത്സവബലി നാളിൽ]] സപ്തമാതൃക്കളെ കുറിച്ച് “ശ്രീമദ് ദേവീഭാഗവതത്തിൽ” വിസ്തരിച്ച് പറയുന്നുണ്ട്. പൊതുവെ എല്ലാ ക്ഷേത്രങ്ങളിലും ഇവയുടെ പ്രതിഷ്ഠ ബലിക്കല്ലായി പ്രതിഷ്ഠ ഉണ്ടാകും. ശ്രീകോവിലിന്റെ തെക്കുഭാഗത്ത് ബലിക്കൽ രൂപത്തിൽ ഒൻപത് ശിലകളായിട്ടാണ് പ്രതിഷ്ഠിക്കാറുള്ളത്. ചിലപ്പോൾ വിഗ്രഹരൂപത്തിലും പ്രതിഷ്ഠിക്കാറുണ്ട്. ശ്രീകോവിലിന്റെ തെക്കുഭാഗത്ത് വടക്കോട്ട് ദർശനമായി സപ്തമാതൃക്കളായ ബ്രഹ്മാണി, മഹേശ്വരി, വൈഷ്ണവി, കൌമാരി, ഇന്ദ്രാണി, വരാഹി, ചാമുണ്ഡി എന്നീ ദേവികളെയും അംഗരക്ഷകരായി ഗണപതി, വീരഭദ്രൻ എന്നിവരെയും പ്രതിഷ്ഠിക്കുന്നു. സാധാരണയായി രുരുജിത് രീതിയിൽ പൂജകൾ നടക്കുന്ന ഭദ്രകാളീ ക്ഷേത്രങ്ങളിലാണ് ഇത്തരത്തിലുള്ള പ്രതിഷ്ഠകളുണ്ടാകാറുള്ളത്. കൊടുങ്ങല്ലൂർ, തിരുമാന്ധാംകുന്ന്, പനയന്നാർകാവ്, മാടായിക്കാവ് തുടങ്ങിയവ ഇത്തരത്തിലുള്ള ക്ഷേത്രങ്ങളാണ്. ഇവിടെ എല്ലാം സപ്തമാതാക്കളുടെ പ്രതിഷ്ഠ ഉണ്ട്. എറണാകുളം ജില്ലയിൽ തൃപ്പൂണിത്തുറയ്ക്കടുത്തുള്ള ആമേട ക്ഷേത്രത്തിലെ പ്രതിഷ്ഠകളും സപ്തമാതൃക്കളാണ്. ഇവ കൂടാതെ, തൃശ്ശൂർ ജില്ലയിലെ ചൊവ്വല്ലൂർ ശിവക്ഷേത്രം, പത്തനംതിട്ട ജില്ലയിൽ തിരുവല്ലയ്ക്കടുത്ത് നിരണത്തുള്ള തൃക്കപാലീശ്വരം ശിവക്ഷേത്രം, എറണാകുളം ജില്ലയിൽ കോതമംഗലത്തിനടുത്തുള്ള തൃക്കാരിയൂർ മഹാദേവക്ഷേത്രം എന്നിവിടങ്ങളിലും വിഗ്രഹരൂപത്തിൽ സപ്തമാതൃ പ്രതിഷ്ഠകളുണ്ട്. ചെങ്ങങന്നൂർ താലൂക്കിലെ ചെറിയനാട് ബാലസുബ്രഹ്മണ്യ സ്വാമി ക്ഷേത്രത്തിലെ ബലിക്കകൽപ്പുരയുടെ മച്ചിൽ തിരുവിതാംകൂർ രാജശിൽപ്പികൾ ആയിരുന്ന ചെറിയനാട് ഇടവങ്കാട് ആചാാരിമാർ പണിത സപ്തമാതൃക്കളുടെ ദാരുശിൽപ്പങ്ങൾ ഉണ്ട്. നരസിംഹി അഥവാ പ്രത്യംഗിര ദേവിക്ക് പ്രതിഷ്ഠ ഉള്ള അപൂർവ ക്ഷേത്രമാണ് തിരുവനന്തപുരം ശാസ്‌തമംഗലം മഹാലക്ഷ്മി പ്രത്യംഗിര ക്ഷേത്രം. മറ്റൊന്ന് തിരുവനന്തപുരം പേട്ടയ്ക്ക് സമീപമുള്ള വരാഹി ക്ഷേത്രമാണ്, ശ്രീ പഞ്ചമി ക്ഷേത്രം എന്നറിയപ്പെടുന്നു. കരിക്കകം ശ്രീ ചാമുണ്ഡി ക്ഷേത്രം ഭഗവതിക്ക് പ്രാധാന്യം ഉള്ള ക്ഷേത്രമാണ്. തമിഴ്‌നാട്ടിൽ ഏഴുകന്നിപെണ്ണുങ്ങൾ എന്നും, പുള്ളുവൻപാട്ടിൽ ഏഴുകന്യകൾ എന്നും സപ്തമാതൃക്കളെ വർണ്ണിച്ചുകാണുന്നുണ്ട്. തമിഴ്നാട്ടിലെ മേൽമരവത്തൂർ ആദിപരാശക്തി ക്ഷേത്രത്തിൽ സപ്തമാതൃക്കൾക്ക് പ്രതിഷ്ഠയുണ്ട്.
വിഭാഗം:ഹൈന്ദവം
ദേവി മഹാത്മ്യത്തിൽ
ദേവി മഹാത്മ്യം പതിനൊന്നാം അദ്ധ്യായതിൽ സപ്തമാതാക്കളെ സ്തുതിക്കുന്നതായി കാണാം.
"ഹംസയുക്ത വിമാനസ്ഥേ ബ്രഹ്മാണീ രൂപധാരിണീ| കൗശാമ്ഭഃ ക്ഷരികേ ദേവി നാരായണി നമോ‌உസ്തുതേ ||13||
ത്രിശൂലചന്ദ്രാഹിധരേ മഹാവൃഷഭവാഹിനി| മാഹേശ്വരീ സ്വരൂപേണ നാരായണി നമോ‌உസ്തുതേ ||14||
മയൂര കുക്കുടവൃതേ മഹാശക്തിധരേ‌உനഘേ| കൗമാരീരൂപസംസ്ഥാനേ നാരായണി നമോസ്തുതേ||15||
ഗൃഹീതോഗ്രമഹാചക്രേ ദംഷ്ത്രോദ്ധൃതവസുന്ധരേ| വരാഹരൂപിണി ശിവേ നാരായണി നമോസ്തുതേ||17||
കിരീടിനി മഹാവജ്രേ സഹസ്രനയനോജ്ജ്വലേ| വൃത്രപ്രാണഹരേ ചൈന്ദ്രി നാരായണി നമോ‌உസ്തുതേ ||19||
ശിവദൂതീസ്വരൂപേണ ഹതദൈത്യ മഹാബലേ| ഘോരരൂപേ മഹാരാവേ നാരായണി നമോ‌உസ്തുതേ||20||
ദംഷ്ട്രാ കരാള വദനേ ശിരോമാലാവിഭൂഷണേ| ചാമുണ്ഡേ മുണ്ഡമഥനേ നാരായണി നമോ‌உസ്തുതേ||21||
കാക്കത്തൊണ്ടി
ദക്ഷിണേന്ത്യയിൽ മഴ കുറവുള്ള മലകളിൽ കണ്ടുവരുന്ന മുള്ളുകളുള്ള ചെറിയ കുറ്റിച്ചെടിയാണ് കാക്കത്തൊണ്ടി. . Wild Orange, Bumble എന്നെല്ലാം അറിയപ്പെടുന്നു. ത്വക്‌രോഗചികിൽസയ്ക്കും പനിക്കുമെതിരെ ഔഷധമായി ഉപയോഗിക്കുന്നു. കരീരവുമായി നല്ല സാമ്യമുണ്ട്. ഫിലിപ്പൈൻസിലും ഈ ചെടി പലവിധ രോഗങ്ങൾക്കും ഔഷധമായി ഉപയോഗിച്ചുവരുന്നു. പെരുഞ്ചിറകൻ, പയനിയർ എന്നീ ശലഭങ്ങൾ കാക്കത്തൊണ്ടി ഇലയിൽ മുട്ടയിടാറുണ്ട്.
മറ്റു ഭാഷകളിലെ പേരുകൾ
Common name: Wild Caper Bush, • Hindi: Kanthari • Telugu: Nallavuppi • Tamil: கரிந்து Karindu • Marathi: Kantharyel • Oriya: Otaibe • Kannada: Ippi • Gujarati: Kalokantharo • Bengali: Kaliakara • Sanskrit: Kanthari, ग्र्ध्रनखी Grdhranakhi (ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കപ്പാരേസീ
സ്നേഹ
തെന്നിന്ത്യൻ ചലച്ചിത്ര മേഖലയിലെ ഒരു നടിയാണ് സ്നേഹ. ശരിയായ പേര് സുഹാസിനി എന്നാണെങ്കിലും പിന്നീട് സിനിമയിലെത്തിയതിനു ശേഷം സ്നേഹ എന്നാക്കുകയായിരുന്നു.
അഭിനയ ജീവിതം
2000 ൽ ഇങ്ങനെ ഒരു നിലാപക്ഷി എന്ന മലയാളചിത്രത്തിൽ ഒരു സഹ നടിയുടെ വേഷത്തിൽ അഭിനയിച്ചിട്ടാണ് സ്നേഹ തന്റെ അഭിനയ ജീവിതം തുടങ്ങിയത്. പിന്നീട് ആ വർഷം തന്നെ തമിഴ് ചിത്രമായ എന്നവലെ എന്ന ചിത്രത്തിൽ മാധവനോടൊപ്പം അഭിനയിച്ചു. 2002ൽ സ്നേഹയുടെ എട്ട് ചിത്രങ്ങൾ പുറത്തിറങ്ങി. ഇതിൽ പല ചിത്രങ്ങളും ശ്രദ്ധേയമായിരുന്നു. പിന്നീട് കന്നടയിലും ചില ചിത്രങ്ങളിൽ സ്നേഹ അഭിനയിച്ചു. 2003, 2004 വർഷങ്ങളിൽ ധാരാളം ശ്രദ്ധേയ ചിത്രങ്ങളിൽ സ്നേഹ അഭിനയിച്ചു. 2004 ൽ അഭിനയിച്ച ഓട്ടോഗ്രാഫ് എന്ന ചിത്രം ബോക്സ് ഓഫീസിൽ വൻ വിജയമായിരുന്നു. രാധ ഗോപലത്തിലെ അഭിനയത്തിന് നന്ദി സ്പെഷ്യൽ ജൂറി പുരസ്കാരം ലഭിച്ചു.
പുറത്തേക്കുള്ള കണ്ണികൾ
വർഗ്ഗം:1981-ൽ ജനിച്ചവർ വർഗ്ഗം:ഒക്ടോബർ 12-ന് ജനിച്ചവർ വർഗ്ഗം:തമിഴ്‌ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ